Lari 20m Pun Semput, Tapi Demi Nak Kurus Ibu Anak 4 Ni Kini Boleh Berlari 5km Tanpa Henti!

Posting seorang wanita ini tentang usahanya untuk menurunkan berat badan dengan berlari menarik untuk dikongsikan.

Menurutnya ketika badannya berisi, ada sahaja cemuhan yang diterima. Namun kini, bukan sahaja dirinya telah kurus dengan aktif berlari malah seisi keluarganya juga akan bersama mengikuti acara tersebut.

oleh itu jom ketahui kisah seterusnya.

Yang kat tengah tu saya, pada April 2016, umur masuk 36, anak 4, berat 91kg. Ada asma dan hipotiroid (metabolisme rendah, maka berat badan senang naik)

Penyebab utama berlari , bila nak cuba seluar kat Parkson, baru nak tanya salesgirl ada saiz besar tak, tanpa tanya saya apa saiz saya dia terus maki yang kat tempat dia takda jual seluar saiz saya.

Esok harinya saya start joging, baru 20 meter dah rasa semput dan sakit kaki, sedih bila tengok orang potong kita kat taman. Dalam 2 minggu camtu, 20m lari, 80m jalan.

Saya tanya kawan (dia personal trainer), dia suruh saya lari at least 1km. Bila saya cakap hanya mampu lari 20m tanpa henti, dia cakap saya HOPELESS

But that doesn’t stop me. 2 bulan kemudian, dapat lari 3km tanpa henti dan seterusnya 5km tanpa henti dalam masa setahun.

Event 10km yang pertama pada April 2017. Masa tu takda jam garmin lagi, saya guna mi band ja. First HM pada hujung July 2017 dan First FM July 2018.

Balik kerja, saya hadkan satu jam untuk berlari. Malam pula masa dengan anak-anak. Hujung minggu jika tiada halangan, saya buat long run.

Sekarang berat saya 66-67kg, seperti biasa dalam menjaga kesihatan badan, penjagaan makanan adalah 80% dan bersenam 20%.

Saya biasa bersama suami, jika ada event untuk family, saya akan bawa anak anak running bersama.

Saya percaya kepada kemampuan masing masing. Jangan malu jika kita lari perlahan dari orang lain.

Yang penting kita dah mula berlari. Pace itu akan improves dari masa ke semasa. Pada running moms sekalian, i believed that we are strong.

Sorry terlebih emosi sebab terharu tengok sorang partner (a mother also) sangat gigih training.

Ekstra tip

Jaga pemakanan, kalau boleh, kira kalori makanan yang diambil. Boleh rujuk Apps seperti Myfitness Pal. Utk bersenam, saya berlari, berzumba dan sedikit weight training


“The Only Puteri, Syoknya Diapit 4 Putera.” Jep Sepahtu & Sari Yanti Timang Anak Ketiga. Tahniah!

Syawal kali ini memberikan memori yang cukup indah buat pasangan ini. Jep Sepahtu dan Sari Yanti menyambut kedatangan Syawal dengan kehadiran seorang lagi bayi lelaki.

Berita gembira tersebut dikongsikan oleh Jep Sepahtu menerusi ruangan Instagramnya.

Dalam perkongsian tersebut,  Penyampai radio Sinarfm memaklumkan isteri tersayang sudah selamat melahirkan anak ketiga mereka.

Perkongsian tersebut dihujani dengan ucapan tahniah daripada warganet yang gembira dengan kelahiran anak ketiga pasangan serasi ini.


“Berpuluh Tahun Tak Rasa Suapan Mek. Dia Masih Cubit Ikan & Tengok Satu-Satu Takut Ada Tulang. Itulah Sifat Ibu Kami.” Sebak Tengok Nenek Suap 6 Anak.

Kasih ibu membawa ke syurga… Pemngorbanan mengandung dan melahirkan tidak mampu dinilai dengan harta dan wang ringgit. Itulah yang ditempuhi oleh seorang wanita yang bergelar ibu. Momen paling indah dan dinanti untuk melengkapi fitrah diri sebagai wanita.

Kasih sayang yang ditunjukkan berpanjangan biarpun anak-anak sudah besar dan memiliki keluarga sendiri. Namun ibu tetap ibu. Demikian yang boleh diungkapkan tatkala menonton satu video seorang warga emas dikelilingi anak-anaknya.

Video berdurasi  tiga minit tersebut memperlihatkan sisi ibu yang cukup menyentuh hati. Sambil duduk berlantaikan papan, anak-anak dalam lingkungan awal 50-an disuap makan oleh si ibu.

Kelihatan sepinggan nasi putih dan ikan bakar, sebotol budu dan semangkuk kicap berlada serta secawan air kosong. Biar menunya cukup ringkas, namun suapan kasih sayang seorang ibu kepada anaknya benar-benar meninggalkan kesan yang cukup menyentuh hati.Seorang demi seorang disuap nasi ke dalam mulutnya.

“Perhatikan walaupun anak dia sudah berumur 50 tahun ke atas, masih cubit ikan dan tengok satu-satu takut ada tulang. Itulah sifat ibu kami, cucu-cucu pun bagai nak gila menangis.

“Ya Allah, panjangkan umur mek kami. Inilah memori terindah. Yang rakam tu separuh gila menangis,”ujar Wan Raliza Ilunie Wan ramli, 25 atau  mesra dengan panggilan Yuniey Iluniey pemilik facebook yang memuat naik video tersebut.

Menurutnya, video tersebut dirakamkan sempena hari keluarga yang dirakamkan di sebuah vila di Marang, Terengganu.

jelas Yuniey lagi, warga emas  bernama Fatimah Hamat adalah  neneknya yang berusia lewat 70-an. Selain nenek, turut serta dalam video tersebut adalah ibunya serta  bapa dan ibu saudaranya.

“Masa tu pertama kali keluarga besar kami berkumpul selepas sekian lama memandangkan masing-masing sibuk walaupun tinggal berdekatan. Kami memanggil nenek dengan panggilan Mek. Nenek ada 12 anak tetapi lima meninggal dunia. tinggal 7 orang. Dalam majlis ini yang tidak turut serta adalah anak sulung Mek,”jelas Yuniey lagi kepada mstar.

Jelas Yuniey lagi, sesi suap-menyuap itu dibuat kerana kerinduan yang menebal di kalangan anak-anak terhadap Mek. Malah akui ibu Yuniey, sesi suapan tersebut  mengimbas kembali zaman kanak-kanaknya sehinggakan masing-masing tak dapat menahan air mata.

“Dah berpuluh tahun mereka tak merasai suapan Mek. Macam ibu saya sendiri, umurnya 51 tahun dan sudah hampir 49 tahun tidak merasa disuap oleh Mek. Ini kerana, orang dulu-dulu waktu kecil sahaja disuap ibu bapa. Lepas itu abang atau kakak yang mengambil tanggung jawab tersebut,”jelas Yuniey sambil memberitahu datuknya sudah lama meninggal dunia.

Jelas Yuniey lagi, itulah momen paling manis dalam hidupnya yang takkan dilupakan sampai bila-bila.

“Mek sebenarnya tidak sihat. Tetapi apabila dia melihat anak-anak, cucu dan cicit berkumpul, dia jadi sihat dan bersemangat. Waktu rakam tu saya bayangkan, kalau tak ada peluang begini, mungkin tak dapat merasa sampai bila-bila. Sebab Tuhan boleh ‘ambil’ mereka bila-bila masa, kita tidak tahu,” jelasnya lagi yang merupakan usahawan kosmetik.

Tambhnya lagi, kekangan kewangan bukan alasan untuk tidak berkumpul dengan ahli keluarga lain sekali gus merapatkan hubungan yang jauh.

“Lain boleh dicari ganti, namun kalau orang yang kita sayang dah tak ada,takkan ada gantinya. Hargailah selagi mereka masih ada,” ujarnya lagi.

perhatikan walaupun ank2 die dah umur 50tahun keatas still cubit ikan dan tngok satu2 tkt ade tulang?? inilah sifat ibu ? kami cucu2 ni pun bgai nk gile menangiss??..ya allah?? pnjngkn umur mek kami .. memories terindah .. #yg rakam tu separuh gila menangis?Kredit fb Yuniey Iluniey


Isteri Kerja, Dr Sheikh Tenang Kawal Anak-Anak Masa Berbuka. Adab Di Meja Makan Jadi Bualan Ramai!

Duduk semeja di meja makan dengan anak kecil bukan benda yang mudah ye. lebih-lebih lagi nak uruskan lebih dari seorang, memang under controllah!

Nak-nak lagi kalau duduk hanya dengan bapa tanpa ibu, agak-agak boleh ke uruskan anak untuk duduk tertib di meja tanpa membuat sebarang masalah?

Jawapannya, ya! Perkara itu telah dibuktikan oleh Dato’ Dr Sheikh Muszaphar yang berbuka puasa bersama semua anaknya di meja makan dan yang paling menarik perhatiannya anak-anak Angkawasan Negara ini masing-masing duduk di tempat sendiri tanpa membuat ‘kekacauan’ ketika itu.

Jika anda mengikuti perkembangan yang dikongsikan oleh Dr Sheikh sebelum ini, beliau selalu berkongsi cara mendidik anak-anak dan hubungannya dengan anak-anak juga rapat.

Pada ketika itu, katanya di ruangan kapsyen, isterinya Dr Halina bekerja sampai lewat malam dan video ini dijadikan laporan bahawa semuannya baik-baik shaja di rumah walaupun tanpanya di rumah.

Perkongsian Dr Sheikh itu mendapat perhatian orang ramai dan memuji anak-anak beliau yang menjaga kelakuan diri di meja makan.

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Kreatif! Rak Almari Sudah Rosak Ubahsuai Jadi Rak Serbaguna!

Bila bercakap pasal rumah, sudah tentu kita inginkan rumah yang kemas dan cantik. Namun kadang kala untuk hiasa rumah perlukan modal yang banyak.
Bagaimanapun bagi yang kreatif, boleh lakukan sendiri. Hanya menggunakan bahan yang sedia ada.

Sebagaimana wanita ini. Menggunakan almari lama untuk buat rak baru serbaguna. Rak baru ini beliau jadikan rak jahitan. Menarik jom lihat caranya!

Ikuti perkongsian ini.

Assalamualaikum semua salam 1 september. Firstime share hasil tukang diy dalam group ni

Ini hasil dari almari pakaian yang sudah rosak tapi aku diy jadikan rak barang jahitan.

Lihat gambar ni untuk rujukan

Jimat dan di situ beli rak baru kan.. semoga perkongsian ini bermanfaat untuk kawan-kawan semua.


“Bukan Mahu Jadi Menantu Kesayangan. Tapi Hanya Ingatkan Tanggung Jawab.”  Isteri Dedah Atu Zero Sahut Cabaran Bawa Ibu Tunai Umrah.

Insiden kehilangan bagasi ketika tiba di Madinah, anggota kumpulan Zero, Atu atau nama sebenarnya Sharif Kunal Doli Sharif bagaimana pun menganggap itu adalah ujian buat dirinya.

Di sebalik kejadian tersebut, isterinya Shafeeqa Johari bersyukur apabila suami kesayangannya itu  menjalankan tanggungjawab sebagai seorang anak dengan baik apabila berjaya membawa ibunya menunaikan umrah.

Menurut Shafeeqa, sebagai seorang menantu dia berasa gembira melihat suaminya memberanikan diri membawa dan menjaga ibunya dengan baik sepanjang berada di Tanah Suci.

Shafeeqa berkongsi perkara itu menerusi entri di akaun Instagramnya.

“Aku hanya menumpang kasih anak mu yang kau lahirkan… memang dia tak lahirkan aku, tapi dia lahirkan suamiku.

“Aku bukan orang Sabah jadi kalau berbual memang ayam dan itik lah. Tapi semua tu bukan halangan untuk aku mengingatkan suami tentang tanggungjawab.

“Saya bukan mahu jadi menantu yang diagungkan, menantu kesayangan… Tapi saya pon ada anak. Saya juga akan rasakan apa yang dia rasa.

“Itulah pesan mak aku dari awal lagi. Pengalaman mengajar ku… Alhamdulillah… dia sahut cabaranku, dia beranikan diri bawa maknya.

“Selalu semua aku yang settlekan… 9 days to go. Bersabar lah wahai suami, ada ganjaranmu nanti. Beg baju hilang. Semoga Allah permudahkan urusan mu.

“@akueatu biarlah beg hilang… Jangan kau hilang dari hidup ku. Chia chia chia!!! Gambar kucing bila nak dapat?” tulis Shafeeqa lagi.


Tak Perlu Upah Tukang Buat  Ruang Meja Kopi, Buat Ajer Sendiri. Wanita Ini Ada Caranya. Rupanya Mudah Ajer!

Sebenarnya tak perlu berbelanja besar untuk mencantikkan kediaman. Apa yang penting tahu mencari kelengkapan yang murah bersesuai mengikut bajet. Tak perlu mahal, asalkan simple dan serbaguna.

Begitulah yang dipraktikkan oleh wanita ini. Beliau menggunakan rak pada harga bajet untuk membuat ruang meja kopi.

Barang-barang dibeli mengikut suai padan. Tidak mengambil tukang untuk membuat perabot. Sebaliknya membeli perabot serba guna. Apabila dihias memang nampak superb.

Ikuti perkongsian wanita ini.

My Coffee Corner
Alhamdulilah siap 1 lagi ruang…My dream come true..Nak siapkan satu2 ruang bukan senang..tara nak dapat idea byk seacrh & jenguk2 web ikea..Balang2 pun kena cari yg kena dengan tema..Dah dapat idea kadang bajet pulak xmengizinkan..So pelan2 kayuh…himpun duit beli sikit2..
Kabinet – Ikea (Knoxhult)
Para – Ikea (Burhult)
Balang – Ikea & Eco & Ssf


Waktu Rehat Suri Rumah Tu Biarlah Main Facebook, Bersendiri Kejap. Ini Sudahlah Letih Seharian, Suami Balik Kena Layan Macam Raja. Sebab Tu Isteri Bila Penat, Mula Naik Hantu

Sesetengah orang beranggapan kerja suri rumah cukup mudah, tak hairanlah ada yang melabelkan wanita ini bertuah kerana hanya ‘goyang kaki’ di rumah. Sedangkan mereka tidak tahu seawal dinihari wanita ini sudah bersengkang mata menyediakan keperluan suami dan anak.

Kerja tidak terhenti walaupun anak ke sekolah, suami ke pejabat. Sebaliknya bersambung dengan urusan lain seperti mengemas, memasak dan sebagainya. Lewat malam tatkala ahli keluarga lain sudah beradu, dia masih lagi berjaga, menyediakan keperluan suami dan anak untuk esok harinya. Betapa hebatnya pengorbanan seorang wanita bergelar isteri dan ibu.

Mungkin ada yang memiliki ijazah dan kelulusan tinggi, namun semuanya ditolak ketepi dek kerana keluarga menjadi keutamaan. Cemburu dihati adakalanya melihat rakan seangkatan bergembira di luar namun, syukur kasih sayang keluarga itulah kebahagiaan sebenar buat suri rumah.

Wahai suami, sesekali beri ruang buat permaisuri hati anda untuk bersendirian seketika. Dengan kata lain ‘berdunia’ dengan orang luar. Tidak luak masa yang ada jika mengizinkan isteri melakukan apa yang dia minati. Lihatlah betapa bahagia dan gembiranya hati isteri anda.

Aku terpanggil untuk menulis depressi di kalangan suri rumah. Sebab harini ramai tag aku rasa nak marah jiran, bila jiran kata mereka tak pandai jaga anak. Kata jiran, dok rumah “kangkang” saja. Ada yang mula dengar suara suruh bunuh anak, ada yang rasa nak kelar diri sendiri.

Allah Allah Allah?

Aku rasa aku perlu tulis ni untuk luahkan apa yang mereka rasa. Ya, aku faham benar apa kau rasa.

Aku minta maaf, aku tak dapat tulis bagi yang bekerja. Jadi kita focus pada yang suri rumah saja ya? Aku enjoy bekerja. Tetapi bekerja, kita memerlukan jadual kerja supaya hidup kita sangat teratur. Kita banyak betul bermain dengan masa. Tetapi yang tinggal di rumah, kami bermain dengan emosi, terlalu penat mental, fizikal.

Kenapa dengan emosi suri rumah?

#1 DILABEL SEBAGAI ” GOYANG KAKI”

” kerja apa?” Soal makcik senah jiran depan rumah.

“Oh, saya suri rumah Cik Senah,”

” Oh tak kerja, seronoklah duduk rumah tak penat sangat ,” Cik Senah mula cari gaduh.

Terus Timah berlari masuk rumah menangis sebab rasa sangat “loser”.

Bayangkan kalau 10 orang, 20 orang atau lebih dari tu cakap benda yang sama? Rasa seperti tak berfungsi dan tak memberi manfaat.

Suri rumah ni satu pekerjaan yang sangat mulia. Lubuk pahala tau? Kenapalah masyarakat tak faham benda ni? Sudahlah kerja non stop, tiada rehat untuk diri sendiri. Makan, solat, kelam kabut. Tambah tambah anak masih kecil umur rapat-rapat. Cuba bila dengar je orang kerja suri rumah respon terus begini

” Subhanallah, hebatnya! Banyak pahala yang Allah nak beri pada awak. Awak memang isteri dan ibu yang hebat! “

#2 PENAT MENTAL FIZIKAL

” Abang, harini anak kita jatuh bang. Saya tak larat betul rasa anak lasak sangat,” Timah mula mengadu.

” Awak ni merungut begini nanti Allah tarik nikmat anak baru tahu! Cubalah bersyukur!” Seman naik berang sambil scroll facebook.

Gais, isteri cuma mahu bercerita. Dia bukan tidak bersyukur. Cubalah kau peluk dia dan cakaplah,

” Biar sini abang jagakan Talib, awak pergilah mandi lama-lama, solat tenang-tenang ok? Abang tahu awak penat seharian uruskan anak-anak yang tengah melasak,” – Seman, suami dan ayah mithali.

Kadang kadang waktu rehat isteri tu biarlah dia main facebook, biarkan dia bersendiri sekejap. Ini sudahlah letih seharian, anak meragam tak berhenti, penat kehulu kehilir hantar ambil anak anak.Suami balik kena layan suami seperti raja pula.

Ada yang suami di luar negara. Whatsapp suami cerita tentang anak-anak kadang kadang bluetick saja. Atau balas ” Sabarlah,mama. Papa jauh ni,”

Gais, mereka maklum kau jauh. Cubalah kau tanya dia harinya bagaimana. Sihat atau tidak? Sempat atau tidak makan dari tadi?

Atau yang lebih dasyat , merekalah isteri, merekalah suami. Suami pula banyak lepas tangan urusan keluarga, perbelanjaan isi rumah. Balik, minta duit nak beli rokok lagi ada lah. Allah Allah Allah ?

Sabarlah wahai isteri, segala penat lelah tu jika kita Redha, terlalu banyak ganjaran buat kita. Mohon pada Allah supaya diberi kekuatan dan dipermudahkan urusan. Manusia ni, sentiasa buat kita kecewa.

Tapi Allah tak pernah pun menyakitkan kita. Allah sentiasa ada untuk kita.

Percayalah!

#3 TIADA SUMBER PENDAPATAN

Media sosial ni penuh sebenarnya gambar Peah bercuti bersama rakan rakan, company trip pergi bandung lah, honeymoon di Swiss lah. Maka Timah pun mula berdukacita.

Timah kalau dapat pergi kedai ECO pun rasa dah nak histeria punya happy tau?

Ada yang sempat bekerja dari rumah. ada yang memang tak mampu pun nak buat bisnes dari rumah. Situasi kita semua tak sama. Ada yang anak terlalu aktif, kau baru nak reply order orang di instagram, anak dah main tepung kat dapur.

Jadi, apa yang suami beri, itu sajalah yang dia ada. Ada duit sikit, waktu ke kedai ECO, banyak yang dibeli untuk anak. Diri sendiri? 1 saja.Magic sponge. Syahirah kata bagus sangat magic sponge Timah pun belilah. Cuba nak sental dinding penuh anak conteng guna pensil warna.

Hidup dia, dunia dia, hanyalah suami, dan anak anak.

Rasa rendah diri tu memang ada. Biarpun belajar pandai, Diploma, Degree simpan saja sebagai kenangan. Kawan-kawan semua gaji 5 angka.

Sayang,

Dengar sini. Hidup ini ada yang lebih, ada yang kurang. Tak semua yang dipamerkan di media sosial tu semuanya indah belaka. Yang bekerja juga ada yang mereka struggle juga. Masalah pengasuh, masalah orang gaji curi barang, majikan zalim, rakan sekerja menyakitkan hati , masalah suami tak beri nafkah, masalah terlalu banyak komitmen. Ada yang memang suka bekerja dan tak suka tinggal di rumah. Ada yang terpaksa bantu suami kerana pendapatan suami saja tak cukup untuk menampung perbelanjaan bulanan.

Kita sangka baik ya? Allah beri kita masa bersama anak-anak. Biarlah kita tiada pendapatan, tetapi masih ada kesempatan untuk lihat mereka membesar di tangan kita.

Sesekali kau penat, berehatlah. Cakaplah pada suami energi kau ibarat arnab yang kehabisan bateri sewaktu berlumba lari. Beri masa untuk kau “recharge” semula diri.

#4 DIBEZAKAN MERTUA

Ini jarang berlaku tetapi antara faktor yang menyebabkan suri rumah depressi. Bila bekerja, kita ada duit poket sendiri untuk gembirakan keluarga. Bagi yang tidak bekerja ni, apa yang suami mampu sajalah.

Ada di dalam masyarakat kita terpaksa bersaing secara tidak sihat untuk menangi hati mertua dengan kebendaan.

Astaghfirullahal’azim.

Sayang, jika kau tiada duit ringgit, kau masih mempunyai hati yang baik dan tangan untuk mengembirakan mak ayah. Kau boleh bantu mak di dapur, kau boleh picit kaki mak, kau boleh berbual dengan mak. Sesekali kau masakkan makanan kegemaran mak.

Hidup ni, bukan semuanya boleh dibeli dengan duit ringgit kan? Mak tahu kebaikkan setiap menantu mak.
Melainkan memang mak tak nampak lansung effort kau. Tu kes lain lah.

Jangan rasa rendah diri. Kita kena bangga dengan tugas kita. Tak ada kita anak mak cari spender pun tak jumpa kat longgok mana tau.

#5 MAHUKAN PENGHARGAAN.

” Terima kasih sayang, sebab jagakan anak-anak harini, abang sayang sangat sayang, banyak sangat pengorbanan sayang,”

” Sayang, harini pergilah mana awak nak pergi. Abang bagi awak cuti. Abang dengar ada kuliah Dhuha kat masjid depan tu, sayang pergilah topup apa yang patut,”

Tekanan isteri di rumah ni, kadang-kadang anak menangis pun dah tak mampu lagi nak dihadam. Pengisian rohani pun tak ada bila terlalu sibuk menguruskan anak-anak. Aku pasti dalam hati suri rumah semua mahu pergi ke masjid, belajar agama. Di youtube tu memang ada tapi teringin kan nak ke majlis ilmu?

Bawalah isteri dan anak-anak ke Masjid setiap hujung minggu. Suami jagalah anak-anak sekejap. Biar isteri rasa bertenang solat di Masjid. Itu yang dia selalu tak dapat waktu di rumah. Jangan pula bila cuti saja kita pilih melepak di rumah main game. Isteri tu bila yang dia rehat? Dia bukan ada cuti tau? Paling awal bangun tidur, paling lewat masuk tidur. Kalau yang menyusu tu, Allahuakbar, sakit habis badan-badan.

Isteri ni bila letih, penat sangat, makan tak setel, tak dihargai, mula dia naik hantu. Rasanya semua manusia pun begitu kan?

Cuba tengok penampilan dia. Duduk rumah pun mana yang sempat saja. Dia selekeh kerana semuanya dia terpaksa uruskan. Dia terlalu sayangkan keluarga sampaikan abaikan diri sendiri.

#6 SEMUA PERASAAN TERBUKU DIHATI.

Kalau yang bekerja, kita ada masa untuk bersosial.Aku sangat enjoy waktu bekerja. Kau tahu, ada masa untuk makan, untuk solat. Yang best aku suka sangat sebab aku ada kawan nyata. Boleh bersembang, begurau.

Tetapi yang duduk rumah ni, mereka friendlist kat facebook je 5000, tapi sangat lonely.

Tak ada tempat berbual. Buka je mata anak, tutup je mata, anak. Suami balik kerja dan penat. Tak sempat nak dengar pun apa yang terbuku di hati.

Bang, kau genggam la tangan isteri, kau tanyalah dia

” Sayang, hari awak macamana harini? Awak ok? Cuba luah apa yang awak rasa pada abang,”

“Pung pang bla bla bla timah bla bla bla best tau sayang..bla bla bla! Hahahahha…ada ke patut?” Timah mula bercerita.

Gais, kalau tak faham, kau tatap saja muka dia cubalah kau respon sama. dia gelak kau pun gelak. Letaklah telifon di sebelah. kau tatap saja wajah dia.

Wajah tu lah yang mudahkan urusan kau setiap hari. yang uruskan makan pakai kau, uruskan rumahtangga, uruskan anak anak.

Tak ada dia, kau pergi office pakai kain pelekat agaknya.

Allah Allah Allah.

Dalam hidup ni, ramai yang dibesarkan tanpa ada rasa empati terhadap orang lain kan? Tapi tu boleh diperbaiki. Kita cuma perlu belajar menghargai dan menyayangi selagi ada. Buatlah seperti yang Allah minta.

Suami, isteri, datang dari “planet” yang berbeza.
Dibesarkan juga dengan cara yang berbeza.
Tetapi Allah tahu yang terbaik buat hambaNya.
Semua yang diatur pasti ada hikmahnya.
Belajarlah memahami, melengkapi untuk rasa bahagia.

Banyak lagi sebenarnya.
Nantilah aku sambung lagi ok?❤
Apa yang Suri rumah perlu buat untuk bangkit semula.
Kau tunggu ok?
Sementara aku nak karang tu,
Kau banyak baca ” La hawlawala quwata illa billah,”
Tak ada daya dan kekuatan melainkan Allah saja.
Please take care ok?

Salam sayang,

Syahirah Omar.


Goreng Ikan Masin Dengan Sempurna & Tak Hancur Ada Caranya, Begini Langkahnya!

Setiap kali menggoreng ikan masin dan nak mengalihkan ikan pasti kepalanya tertanggal daripada badannya. Malah ada juga yang hancur disebabkan terlalu lembut.

Sudahnya ikan hancur dan tidak sempurna apabila dihidangkan. Tahu tak sebenarnya ada cara untuk mengekalkan rupa dan bentuk ikan sempurna ketika digoreng. Ada baiknya kita cuba petua tradisi yang dikongsikan oleh Norlaili Hashim dari Pekan, Pahang ini. Mudah sangat!

Petua 1

BAHAN-BAHAN:
Ikan gelama masin
Tepung gandum

CARA MEMBUATNYA:
1. Bersihkan ikan dan buang siripnya.

2. Ambil satu sudu tepung dan letakkan pada ekor ikan masin.

3. Ratakan sapuan pada ekor.

4. Kemudian barulah panaskan minyak dan goreng hingga garing.

Petua 2

BAHAN-BAHAN:
Ikan masin

CARA MEMBUATNYA:
1. Setelah dibuang siripnya, basuh ikan masin pada air mengalir.

2. Elakkan merendam ikan masin.

3. Cara ini buat ikan jadi lembut dan apabila digoreng akan hancur.

Mudah kan? Jom cuba!

Sumber: Norlaili Hashim


Air Rebusan Epal Hijau & Serai, Resipi Viral Kempiskan Perut. Wanita Ni Kongsikan Caranya!

Perut buncit antara masalah yang sering dihadapi baik lelaki mahupun wanita. Nak nak lagi bagi wanita yang sudah berkahwin dan melahirkan.

Apabila ada tip atau petua yang dikongsikan ramai yang tidak teragak-agk untuk mencuba.

Salah satu petua tersebut adalah menggunakan epal hijau memang ia sudah diketahui sangat bagus untuk mereka yang ingin berdiet.

Untuk anda yang nak cuba, jom kita lihat petuanya.

AIR REBUSAN EPAL HIJAU DAN SERAI RAHSIA KEMPISKAN PERUT.

EPAL.

Bahan-bahannya :
. 3 biji epal hijau
. 5 batang serai diketuk
. 1.5 liter air

Cara-caranya :
. Epal tu dipotong 6 (macam biasa kita makan tu).
. Serai 5 batang diketuk.
. Masukkan 1.5 liter air dalam periuk.
. Masak sehingga epal lembik. Siap.
. Minum ketika suam-suam.

Antara Khasiatnya:
Keluarkan angin dalam badan.
Kempiskan perut.
Menurunkan berat badan.
Cepat kenyang.
Awet muda.
Kulit cerah.
Mengurangkan kolestrol.
Menghilangkan sakit badan/sakit urat.
Sesuai untuk orang sakit lutut.
Menghilangkan sakit tumit.
Meringankan tubuh badan.

Kredit Page : Pesan Atok Nenek


Berdoalah Ketika Sikat Rambut Anak, Petua Yang Ramai Tahu Tapi Tak Buat.

Anak cerminan ibu bapa. Untuk memastikan anak mempunyai tingkah laku anak yang baik akan memberi gambaran yang positif mengenai ibu bapa itu.

Sehubungan itu, pastinya ibu bapa inginkan anak yang mendengar cakap mereka.

Ikuti panduan yang memberi manfaat ini adalah daripada Dr Zulkifli Mohamed Sharif yang dikongsikan oleh oleh Nadiatul Ashikin Abu Bakar (Nadia Bakar), 32 yang juga ibu kepada Aariz Azri, 6 dan Annur Azri, 22 bulan.

Baca Doa Bila Sikat Rambut Anak

Rasa nak kongsi sikit pengalaman sebagai emak yang baru “5 tahun jagung” hari ini. Biasa dengar baca selawat, tiup pada ubun-ubun anak dan bagi anak makan masakan dari air tangan ibu dapat lembutkan hati anak, serta patuh pada ibu ayah kan?

Saya belajar daripada perkongsian Dr Zulkifli Mohamed Sharif yang amalkan sikat rambut anak-anaknya. Dengan izin Tuhan anak akan patuh dan attach dengan kita.

Saya buat dengan sedikit penambahan sebenarnya.

Waktu sikat rambut anak, sambil baca doa tengok cermin.
Saya ubahsuai sikit perkataan baik kepada cantik. Nak guna “baik” pun boleh.
“Ya Allah, cantikkanlah akhlak Aariz/Annur yang baik ini sebagaimana Kau cantikkan kejadiannya. Amiiiin”
Anak-anak pun aminkan.

Beri ciuman pada anak lepas sikat rambut
Annur tengok saja muka maknya dan aktiviti sikat rambut selalunya berakhir dengan dia nak sikat tu, sambung sikat rambut sendiri. Takpe kusut masai balik. Kasi can dia eksplorasi Dora gitu.
Lepas sikat, saya cium pipi dan dahi anak-anak sambil luahkan kesyukuran depan mereka berdua.
“Ibu syukur ada anak yang baik, rajin tolong ibu macam Aariz/Annur.”
Ada masanya, sebut-sebut dengan nada super excited atas apa-apa kejayaan mereka hari tu.
“Bagus Aariz rajin kemas mainan lepas main. Barulah cantik rumah kita kan?”
Suami pun sama-sama praktis bila beliau sikatkan rambut anak-anak. Nampaklah kesannya. Anak pun lebih attach dengan kita. Harapnya perkongsian ni dapat memberi manfaat kepada ibu ayah sekalian.

Sumber : Nadia Bakar


Fahami Isteri Bila Naik Marah. Peluk Aje Itu ‘Ubat’ Mujarab!

Rumahtangga bahagia adalah impian semua orang. Namun kadang kala emosi pasangan mungkin tercalar jika dibiarkan akan mencalar emosi. Jika dibiarkan mungkin akan mengakibatkan pergaduhan. Sudah tentu kita nak elak semua ini kan.

Sebagaimana perkongsian wanita ini boleh menjadi peringatan bersama.

Kalau kita nampak isteri kita tengah naik marah, tengah membebel, tengah merapu, tengah menjerit, tengah naik angin.

Tak payah buat benda lain. Jangan tanya. Jangan tegur. Jangan tazkirah. Lebih-lebih lagi, jangan marah dia semula.

Ambil apa saja yang ada di tangan dia, letakkan di tepi. Pimpin tangan dia, bawa di satu sudut. Peluk dia kuat-kuat. Tak payah cakap. Tak perlu pujuk. Cukup dengan peluk.

Dia mungkin menjerit dan marah. Nampak macam tenaga dia banyak sangat. Tapi saat itu sebenarnya dia berada di takah emosi yang paling lemah.

Kalau ada orang peluk dia waktu ni….
Dia boleh menangis teresak-esak.
Dia boleh mengadu tersedu-sedu.

Tobat lahum.
Dia taknak jadi begitu.

Dia nak jadi anak yang baik.
Dia nak jadi isteri yang solehah.
Dia nak jadi ibu paling sempurna di dunia.

Pelukan itu cukup membuatkan dia faham bahawa suami memahami.

Isteri bukan terlahir sebagai orang yang marah-marah dan suka marah. Kalau dia memang jenis baran, dari dulu pun suami takkan berkenan.

Bukan dia dari awal kenal pun jenis yang kokak kepala pekerja kedai kalau makanan lambat sampai. Tidak.

Jangan biarkan dia sendirian memujuk rasa. Perjalanan rumahtangga adalah perjalanan syurga. Tapi perjalanan ini tak semudah yang kita semua sangka. Sokonglah dia sepenuh jiwa.


“Suruh Daddy Kahwin, Nak Mak Tiri Ker? Talita Buat Permintaan, Ibu Shuib Bagi ‘Hint’ Menantu Pilihan, Netizen Titip Doa

Perasaan sedih pilu tentunya akan menyelubungi setiap individu yang kehilangan orang yang disayangi. Kehilangan yang akan menjadi kerinduan yang tidak berpenghujung.

Pelawak Shuib yang kehilangan isteri tercinta Allahyarham Siti Sarah Raisuddin pernah berkata bahawa soal jodoh bukanlah keutamannya dan menyerahkan sepenuhnya kepada Allah S.W,T.

Dia lebih selesa untuk memberi tumpuan kepada empat anaknya yang maih kecil teritama Ayash Affan yang kini berusia 4 bulan.

Namun siapa sangka anak perempuannya Dzahira Talita Zahra atau lebih dikenali sebagai Talita menyuarakan hasrat untuk punya ‘ibu’ baru.

Muat naik video yang dipaparan di Instagram milik arwah ini menunjukan bahawa ibu kepada Shuib sedang melihat permintaan itu dalam video di telefon miliknya.

Lantas bertanya kepada Talita untuk kepastian, namun mengejutkan bahawa dia mengatakan dengan yakin untuk memiliki ibu tiri

Malah ibu Suib juga meletakkan syarat bahawa calon menantu pilihan itu seorang yang pandai masak.

“Kalau nak jadi isteri @shuibsepahtu kena….” Dekta minta yang bukan-bukan lah  Nak adik perempuan pulak haihhhhh..Tapi mama @amy_salmi dah bagi hint tu nak menantu macam mana.”

Saksikan video ini lanjut.

Dalam pada itu, meninjau di ruangan komen, pelbagai komen diluahkan oleh peminat arwah Siti Sarah. Ada yang setuju dan sebaliknya. Apa pun kita doakan yang terbaik buat keluarga ini.

Untuk rekod Shuib dan arwah Siti Sarah mendirikan rumah tangga pada 26 Februari 2011. Arwah meninggalkan empat orang cahaya mata iaitu Uwais Alqarni, 10, Dzahira Talita Zahra, 8, Ariq Matin, 6 dan Ayash Affan, 4 bulan.

Umum mengetahui, Siti Sarah, 37, meninggal dunia pada 9 ogos akibat Covid19. Allahyarham menjalani pembedahan untuk mengeluarkan anak ke empatnya ketika kandungan berusia lapan bulan 6 ogos lalu. Semoga roh Allahyarham ditempatkan dalam kalangan golongan yang soleh, dicucuri rahmat ALLAH SWT serta dikurniakan husnul khatimah


“Bahang PKP Dah Mula, Penat Jadi Mando. Kita Kemas Dia Sepah.” Datin Shahida Kongsi Gelagat Anak-Anak Bila Kemas Rumah!

Bahang PKP mula terasa, terutama sekali bagi keluarga yang memiliki anak ramai. Karenah dan gelagat yang macam-macam membuatkan pening kepala ibu bapa nak handle.

Belum bab nak mengemas , timbul pula bab bergaduh. Pendek kata memang macam-macam ragam anak-anak. Tetapi sedikit sebanyak keriuhan itu menceriakan keluarga.

Itulah situasi yang dikongsikan oleh isteri kesayangan Dato Sri Aliff Syukri. Dalam perkongsiannya di laman instagram, Datin Sri Shahida memuat naik satu video berkenaan karenah anak-anaknya yang diminta mengemas rumah.

Penat jadi mando😅..nak kemas pun gaduh!!

bahang PKP bermula dah…..mcm biasa tahun lepas raudhah baru lahir tak pandai apa2 lagi….jadi sekarang dia dah pandai mcm2 bertambah sepah la rumah.

Kita kemas dia sepah

Memang jadi mando je lah mak2 ni bila duk rumah..kita kemas dia sepah….lama2 naik angin juga kenalah kemas sendiri…

Dalam perkongsian tersebut, ramai yang memuji cara Datin Shahida mendidik anak-anaknya terutama sekali dalam membuat kerja rumah.


Ikut DIY  Ni Elak Almari Tinggalkan Kesan Kulat,  Cukup Mudah. Lepas Ni Ibu-Ibu Tak Stres Lagi!

Kesan bintik-bintik kulat sering berlaku pada perabot dan almari di rumah kita. Kadang-kala geram juga bila kesan kulat ni mula timbul pada buku-buku yang terdapat dalam almari.

Ehem! Kali ni kita cerita pasal dehumidifier DIY. Waktu mengemas rumah, korang mesti pernah hadapi situasi almari yang ditumbuhi kulat berupa habuk-habuk halus di permukaannya. Lainlah kalau rumah korang standard rumah orang kaya pakai perabot jati, cengal, meranti saja. Heh!

Kulat ni memang biasa sangat tumbuh lagi-lagi kalau musim hujan. Ditambah pula kalau korang sidai baju guna ampaian dalam rumah. Memang seronoklah kulat ni membiak dengan jayanya di permukaan almari korang.

Selalunya pembiakan kulat ni terjadi pada permukaan almari jenis murah. Senang cerita almari yang dibuat dari habuk kayu. Sebab apa? Sebab almari jenis ni mempunyai kadar serapan kelembapan yang tinggi.

Bila kayu lembap ditambah dengan pengudaraan yang kurang memuaskan dan hawa lembap bilik yang tinggi, makhluk bernama kulat ni aktiflah buat kerja.

Cara termudah untuk mencegahnya adalah dengan menggunakan dehumifier. Contohnya mesti korang pernah dengar ‘Thirsty Hippo’ kan?

Cumanya penggunaan ‘Thirsty Hippo’ tidaklah begitu praktikal di tempat-tempat yang sempit dan dalam kuantiti yang banyak. Lepas tu bila air dah penuh, terpaksa buang dan beli baru pula.

Sebagai alternatif, kita gunakan gel silika. Pek gel silika ni korang biasa jumpa dalam kotak kasut, botol vitamin, beg baru beli dan sebagainya. Andai dapat ku undurkan putaran dunia, nescaya saya dah kumpul pek gel silika ni dari kecil untuk buat
koleksi.

Tapi tak apa, masa depan masih boleh diubah. Korang boleh dapatkan gel silika timbang kilo di Lazada. Saya beli sekilogram di sana dengan harga RM65. Saya beli yang jenis berwarna biru kerana ia akan berubah warna menjadi merah jambu bila kandungan air
yang berjaya ditariknya tinggi. Jadi mudahlah saya nak tahu bila masanya untuk panaskan semula gel silika ini.

Namun oleh kerana hati saya tidak sabar-sabar menunggu pengeposan dari pihak Lazada, saya telah pergi menyerbu kedai menjual barangan kucing di sini. Haha!

3 Barang Yang Diperlukan

Di kedai ini anda boleh mendapatkan kristal silika dengan harga yang lebih murah. 1.8 kg pada harga RM18. Hehe! Tanya orang kedai, nak kristal berak kucing. Kah!

Kristal ini sebenarnya adalah alternatif kepada pasir tempat kucing berak tu. Ianya dibuat dari gel silika dan berfungsi memerangkap air dari najis kucing. Jadi najis yang dilemparkan oleh kucing nanti akan jadi ‘odorless’ sebab dah kering dengan
cepat.

Saya beli sepeket dan cari bekas ‘tupperware’ plastik.

1. Masukkan kristal tadi ke dalam bekas plastik sebanyak mana yang diperlukan dan tebuklah lubang menggunakan pin di penutupnya. Kristal yang dah siap dipek. Bekas dadih boleh, bekas kek coklat moist boleh, bekas lada sulah pun boleh.

2. Jangan lupa tebuk lubang di penutupnya untuk kesan optima. Gunakan saja pin. Bila dah siap tu, korang letaklah bekas tadi di tempat yang sering dijangkiti kulat.

3. Nak lebih kreatif, korang cari stokin yang dah tak pakai, korang sumbat kristal tu masuk dalam tu dan jerut. Stokin tu korang lemparlah dalam ‘storage box’ ke, dalam kasut ke, dalam beg ‘luggage’ yang dah lama tak pakai ke suka hati koranglah.

4. Cara lain, boleh juga ‘packing’ dalam plastik yang di-‘seal’. Tapi jangan lupa tebuk pula. Kalau tak, dia nak sedut air macam mana kan?

Sebagai langkah pencegahan, saya gunakan spray ni untuk lap permukaan kayu lepas dah bersihkan semua kulat tu.

Lepas tu tengoklah kadar kerajinan korang. Setahun sekali ke, setahun dua kali ke, kumpulkan balik semua kristal tadi dan panaskan di atas kuali atau di dalam ‘microwave oven’ untuk menyahkan air yang berjaya diperangkapnya. Boleh dikitar semula
bhai. Jimat belanja!

Okeylah! Korang layan dulu gambar-gambar cara nak buat dehumidifier DIY ni. Moga-moga, korang dah tak dihantui lagi oleh kulat
yang menyeksakan hidup ni. Haha!


Sendiri Pun Boleh Lakukan Nyahkuman Di Rumah. Ni Caranya!

Operasi semburan nyahkuman yang sedang giat dijalankan kini adalah bertujuan sebagai ikhtiar membasmi virus Covid-19 oleh pihak kerajaan.

Pun begitu, ini pula usaha yang boleh kita lakukan untuk rumah kita sendiri. Ini sebagaimana yang dikongsikan oleh Bea Lajim hasil perbualannya dengan pegawai KKM.

( Kte hnya ikhtiar selebihnya hnya Allah shj yg menentukan nya INSYAALLAH )

Maklumat berguna dari KKM sebentar tadi yang datang buat nyahkuman..

UNTUK KEGUNAAN DI RUMAH UNTUK NYAHKUMAN
Barang yang di perlukan:
– 1 Botol colorox 1 liter
Cara-caranya :
– Colorox tadi di tuang ke dalam baldi dan di campur dengan air biasa sebanyak 10 liter (cara sukatan air guna semula botol colorox tersebut untuk sukatan)
– kemudian campur colorox dan air

KEGUNAAN :
– Boleh mop lantai/mozek rumah
-lap atau spray permukaan rumah yang kerap di sentuh seperti Tombol pintu,kepala paip sinki,telefon,keyboard komputer.


“Sorry Tahun Ni Hampir Terlupa. Sibuk Berpantang.” Tomok Kongsi Ucapan Anniversary, Ini Jawapan Balas Isterinya. Lucu!

Semalam merupakan ulang tahun perkahwinan ke-9 buat penyanyi Tomok bersama isteri tersayang Rahayu Abas. Dia berkongsi satu video pendek yang merakamkan detik-detik indah perkahwinan mereka menerusi laman instagramnya.

“Selamat ulang tahun perkahwinan yang ke sembilan buat isteri saya yang tercinta. Alhamdulillah Allah mudahkan segalanya. Shah sayang Ayu,” tulisnya.

Perkongsian tersebut mendapat reaksi ramai. Rata-rata mengucapkan tahniah dan memuji cara ayah kepada 3 cahaya mata ini yang cukup sweet.

Dalam pada itu, Ayu turut berkongsi ucapan dan video detik perkahwinan mereka menerusi laman instagramnya.

1.JULAI merupakan tarikh keramat yang menyatukan kami setelah 8 tahun mengharungi suka duka tangis tawa sebagai pasangan kekasih…dan tahun 2020 ini merupakan tahun yang ke 9 kami menempuh alam rumahtangga…terima kasih kerana menjaga ayu, anak-anak dan keluarga ayu….

Tomok dan Rahayu mendirikan rumah tangga pada 1 Julai 2011 dan dikurniakan dua cahaya mata lelaki, Arrianshah Akid, 8 dan Andrashah Iman, 5.

Terbaru, pasangan dikurniakan seorang bayi perempuan pada 4 Jun 2020 dan diberi nama Siti Khadijah.


‘Ini Hadiah Paling Istimewa Allah Untuk Kami.” Sarimah Ibrahim Selamat Bersalin Anak Perempuan, Pilih Nama Tunku Sofia Najihah Sempena Nama Nenda Suami. Comelnya!

Kehadiran cahaya mata yang dinantikan selama 4 tahun akhirnya sudah ada di depan mata. Lengkap sudah kehidupan pasangan suami isteri ini dengan kehadiran si kecil ini. Inilah anugerah yang dinanti-nantikan oleh Pengacara dan pelakon Che Puan Sarimah Ibrahim.

Memilih nama Tunku Sofia Najihah untuk diberikan kepada anak pertamanya, Sarimah yang baru sahaja melahirkan permata hatinya, turut mendedahkan wajah comel anak perempuanya itu.

Berkongsi berita gembira tersebut menerusi sebuah entri di laman Instagram miliknya, sarimah turut memuat naik gambar anak perempuannya .

“Alhamdulillah… Syukur ke hadrat Illahi… Ini masanya untuk memperkenalkan puteri yang kami sayangi.

“YM Tunku Sofia Najihah Binti Tunku Nadzimuddin. Namanya membawa maksud kemenangan yang indah dalam Islam. Dia dilahirkan pagi ini pada 19.7.19.

“Kami memilih nama cantik dan indah yang kami suka dan memilih nama nenda suami, Tuanku Najihah untuk dijadikan nama tengahnya,” tulisnya.

Dalam pada itu, Sarimah juga berterima kasih kepada semua yang menyokong dan memberikan ucapan tahniah kepada dia dan suami.

“Ini adalah hadiah paling istimewa dari Allah untuk kami dan kami rasa sangat bertuah. Terima kasih kerana memberikan kata-kata semangat dan sokongan.

“Sekarang, mummy (Sarimah) memerlukan rehat sedikit tetapi kita akan memberikan kemas kini terbaru untuk semua secepat mungkin,” tulis Sarimah lagi.

Sarimah selamat bernikah dengan cucu Yang di-Pertuan Besar Negeri Sembilan ke-10, Tunku Nadzimuddin Tunku Mudzaffar atau Tunku Jamie pada 2 April 2015.


Dah Lebih 10 Tahun Berkahwin, Adam Corrie Tetap Romantik Rai Bidadarinya Makan Malam Bersama. Patutlah Sweet Aje!

Salah satu cara untuk mengeratkan hubungan suami isteri adalah makan bersama di rumah atau diluar dalam suasana yang romantik. Baru-baru ini, selebriti Adam Corrie Lee yang suatu ketika dulu dikenali sebagai pelakon lelaki Malaysia yang sering memegang watak antigonis, telah memuat naik video yang memaparkan beliau dan isteri serta bayi lelakinya, Adam Fateh Lee, menikmati hidangan makan malam di sebuah restoran hotel di Kuala Lumpur dalam suasana romantik.

Lebih manis, ramai yang mengenali beliau dengan watak Dragon dalam filem KL Gangster, tidak menyangka beliau seorang yang romantik. Malah isterinya sering disebut sebagai ‘bidadari’ menyebabkan peminatnya melahirkan rasa kekagumannya terhadap layanan istimewa kepada isterinya walaupun sudah lebih 10 tahun usia perkahwinannya. Sungguh inspirasi.

Alhamdulillah mkn malam , malam ni ada belon-belon. Fateh suka sangat tengok belon .

Terima kasih kepada @surprise.dash yang menaja makan malam kami yang sungguh romantik di Sky Lounge, Maya Hotel.

Lebih manis, paparan video ini menjadi inspirasi buat peminatnya. Ada yang mengucapkan tahniah dan melahirkan rasa kekaguman melihat cara Adam Corrie meluahkan rasa cinta kepada isterinya walaupun sudah lama berkahwin.

Keluarga Sakinah

Dragon sweet


“Nekad Berhenti Kerja Mengenangkan Keadaan Ibu” -Rezeki Anak Muda Ni Tak Putus Bila Berbakti Pada Ibu

Kisah seorang anak bongsu yang dikenali sebagai Mohd Amiruddin Ahmad Moktar, 35 yang sanggup berkorban melepaskan jawatan hebat di bandar demi ingin dekat dan menjaga ibu tercinta cukup memberi inspirasi.

Hakikatnya bila seorang anak yang memuliakan orang tuanya pasti akan mendapat ganjaran pahala dan diperluaskan nikmat rezeki kepadanya. Kata-kata azimat ini harus dipegang dan yakinlah tiada usaha yang sia-sia bila kita lakukan demi ibu dan ayah tercinta.

Memetik kisah lanjut berkenaan kehidupan yang dilalui oleh Mohd Amiruddin di myMetro,  walaupun pernah melepaskan pekerjaan bergaji lumayan agar dekat dengan ibunya, kehidupan Mohd Amiruddin Ahmad Moktar, 35, tidak pernah teruji bahkan lebih berkat apabila dia kini mampu memperoleh pendapatan lumayan serta mampu membahagiakan ibunya, Latipah Ahmad, 66.

Katanya, dorongan utama adalah doa dan restu ibu, maka disebabkan itu dia tidak menyesal melepaskan jawatan sebagai jurutera kepada pekerjaan yang mempunyai masa lebih fleksibel iaitu bidang takaful.

Hati Tak Tenang & Mahu Dekat Dengan Ibu

Graduan kejuruteraan mekanikal daripada universiti di Jepun itu tular di media sosial apabila berkongsi kejayaan hidup berkat menjaga ibunya serta kerap meraikan wanita itu, termasuk membawanya melancong.

Baru-baru ini dia membawa ibunya menginap di tiga hotel mewah dengan layanan VIP ketika bercuti di Langkawi.

“Saya belajar di Jepun selama lima tahun sejak 2006 dan selepas itu bekerja di sebuah kilang di Kulim pada April 2011, namun bapa (Ahmad Moktar Ismail) meninggal dunia tujuh bulan selepas itu dan saya pula mendapat tawaran sebagai jurutera syarikat lain dengan gaji lebih lumayan di Cyberjaya, dua tahun kemudian.

“Hati jadi tidak tenang apabila mengenangkan ibu di Kampung Haji Bunga, Pendang. Walau tahu adik beradik lain menjaga ibu yang hanya bergerak dengan kerusi roda, tapi saya mahu dekat dengan dia.

“Saya nekad berhenti kerja pada 2015 kerana mengenangkan keadaan ibu walaupun mendapat tentangan daripada adik beradik dan ibu sendiri,” katanya yang mempunyai kakak dan dua abang yang masing-masing memiliki kedai komputer di Pendang serta pegawai bank.

Ubahsuai Rumah & Jual Kereta ‘Sport’

Anak bongsu itu berkata, dia sememangnya rapat dengan arwah ayah dan ibunya, malah setiap minggu akan pulang ke kampung untuk menziarahi mereka ketika bekerja di Kulim dan setiap dua minggu sekali ketika berkhidmat di Cyberjaya.

“Saya yakinkan keluarga bahawa keputusan berhenti kerja supaya saya mempunyai masa lebih fleksibel dan ibu akhirnya merestuinya. Kini saya bergelar ejen takaful di Kuala Lumpur dan turut membawa ibu tinggal bersama saya selepas ibu terjatuh di rumah pada Mac 2020 yang menyebabkan tulang pinggul dia retak,” katanya.

Bagi keselesaan ibunya, dia mengubahsuai rumah agar memudahkan pergerakan wanita itu menggunakan kerusi roda dan adik beradiknya terutama kakak kerap mengunjungi mereka untuk membantu menguruskan Latipah.

Mohd Amiruddin yang mesra disapa Amir juga memberitahu dia terpaksa menjual kereta ‘sport’ dua pintu dan membeli kereta yang lebih sesuai untuk membawa ibunya apabila mereka keluar bersama.

“Sebelum ini sudah dua kali saya membawa ibu menunaikan umrah, selain kami juga kerap melancong bersama kerana dengan cara ini saya rasa dapat membahagiakan ibu.

“Bagi saya, apa saja kerja yang kita lakukan, restu seorang ibu sangat penting dan saya percaya rezeki yang diperoleh hari ini juga adalah berkat daripada doa dan restu insan yang paling saya sayangi ini,” katanya.

Cerewet Dalam Memilih Jodoh

Ditanya soal jodoh, pemuda itu mengaku lebih cerewet dalam soal memilih pasangan hidup kerana mahukan wanita yang dapat menyayanginya dan menambat hati ibunya juga.

“Buat masa ini, saya selesa dengan kehidupan bersama ibu kerana dapat memberi lebih tumpuan kepadanya walaupun sibuk bekerja.

“Bagi saya, wang boleh dicari namun membahagiakan ibu tercinta sementara dia masih ada adalah sesuatu yang amat berharga dan tidak ternilai,” katanya.


Buat Jamu Dengan 4 bahan ini Untuk Kempiskan Perut Dan Awet Muda.

Pelbagai cara dan petua yang ada untuk anda yang mengalami masalah perut buncit, lemak berlebihan dan sebagainya. Mungkin ada antara kita yang tidak berani mengambil produk di pasaran, bimbang kesan buruk pada tubuh.

Nah, admin sediakan satu petua yang cukup mudah, ringkas dan yang penting menggunakan bahan semula jadi.

Sesuai diamalkan oleh wanita dan lelaki, petua ini bukan sekadar dapat membantu kempiskan perut, ia juga dapat mengeluarkan angin degil dan lemak terkumpul, melancarkan pencernaan, menyihatkan dalaman dan luaran serta untuk mengekalkan awet muda.

Bahan Bahannya:

3 inci Kunyit

1 inci Halia

Segenggam asam jawa

2 sudu gula melaka/ gula kabung

Sedikit garam

Cara Caranya:

sumber: Azwani Muzammel


Buat Toner Sendiri Guna 4 Bahan Ini. Wow Cukup Mudah!

Teh hijau mempunyai banyak khasiat, antaranya termasuklah membantu mengurangkan masalah jerawat dimana ia merupakan anti-radang. Selain itu, epal cider cuka pula membantu mengurangkan kulit berminyak pada kulit.

Jadi, untuk anda yang mempunyai masalah kulit wajah berminyak boleh mencuba menghasilkan toner sendiri di rumah dengan menggunakan bahan-bahan tersebut. Petua ini boleh membantu mengecilkan liang-liang besar dan mengurangkan juga jerawat pada kulit muka.

Bahan-bahan

1 uncang teh hijau

3/4 cawan air panas

¼ Cuka Epal Cider

Beberapa titik Minyak Pokok Tee

Beberapa titik Minyak Lavender

Caranya:

1. Rendam uncang teh hijau bersama 3.4 air panas dalam cawan.

2. Tuang air teh hijau dalam baling.

3. Kemudian, letak ¼ cawan cuka epal cider dalam balang dan kacau hingga sebati

Cara nak guna toner ni :

– Celup kapas dalam campuran itu dan guna pada wajah.

– Lakukan secara perlahan-lahan tau. Kalau taknak guna kapas, boleh guna dalam bentuk semburan pada muka.

– Tuang sahaja campuran itu dalam botol semburan lalu semburkan pada wajah.

– Selepas pakai toner ini jangan bilas dahulu. Biarkan ia kering.

– Untuk hasil yang berkesan, guna 2 kali sehari pada wajah muka.

– Toner ini boleh disimpan dalam peti sejuk selama 10 hari sahaja.

Tip:

– Pokok Teh membantu melawan jerawat, bintik hitam.

– Minyak lavender pula dapat memerangi jerawat serta keradangan kerana minyak ini mempunyai ciri-ciri anti-radang dan juga anti-bakteria


Bila Dua-dua ‘Terbang’, Pasangan Ni Kongsi Cabaran Urus Rumahtangga!

Sebagai suami isteri tentu kita rasa seronok jika pasangan kita sentiasa ada disisi. Hatta hingga ada yang berharap dan selesa agar dapat bekerja di bawah satu bumbung yang sama. Jadi mudahlah agar perjalanan pergi dan balik bersama-sama.

Pun begitu tidak dinafikan  ia bukanlah sesuatu yang mudah. Apatah lagi bagi pasangan suami isteri yang kedua-duanya bertugas di awan biru. Tentu ada antara kita tertanya-tanya, tidak takutkah terbang di awan biru meninggalkan anak-anak dan masa bersama mereka juga terlalu singkat?

“Alhamdulillah,  tahun ni tahun ke 7 kami berkahwin dan Aidrique Aziel pun kini telah berusia 6 tahun. Sejak kecil bila saya bekerja, anak diuruskan oleh neneknya iaitu mami saya. Jadi saya dan suami tak risau sangat tinggalkan anak untuk bekerja sebab nenek dia yang jaga dia. Bila famili sendiri jaga rasa lebih selamat. Memandangkan anak kami pun sudah bersekolah tadika, kami akui dia perlu diberi perhatian sepenuhnya,” ceritanya ringkas.

Menyambung lagi perkongsiannya, “Tapi pernah juga sekali dua waktu kami berdua tengah fly, anak sakit dan terpaksa dikejarkan ke hospital. Nasib baik ketika itu mami dan kakak ipar saya ada, cepat-cepat mereka bawa anak ke hospital. Alhamdulillah, semuanya selamat. Bersyukur sangat saya mempunyai keluarga yang memahami kerjaya kami suami isteri.”

BACA ARTIKEL MENARIK INI JUGA

Waktu Sangat Limited

Mempunyai jadual penerbangan yang padat, pasangan suami isteri ini juga sedar betapa waktu dapat bersama dengan anak sangat terbatas.

“Waktu untuk kami anak beranak bersama memang sangat “limited”. Jadi selalunya saya akan plan macam-macam. Bawa berjalan, bercuti dan macam-macam lagi jika tidak bertugas. Orang cakap macam ni ‘cuti well spend’.

“Bahkan seakan menjadi rutin bulanan buat kami sekeluarga untuk short vacation. Kalau percutian panjang tu, ya setahun sekali at least!. Dan for sure kami akan pilih destinasi yang buat anak kami happy. Contohnya berapa bulan yang lepas kami bawa dia ke Tokyo Disneyland. Bukan main seronok dia.

“Bahkan untuk pastikan hubungan kami sekeluarga tetap akrab, tiap hari without fail memang akan video call anak kami. Malahan kalau kami tak sempat call, anak yang akan call kami. Sejak-sejak dah bersekolah ni dan pandai membaca, anak juga sering massage kami. Sent emoji love la, happy la dan macam-macam lagi malah semua benda dia nak cerita.


Belajar Sayangilah Diri, Elak Sakit. Cari Me Time, Elak Stres. Alert Peringatan Pakar Terapi Ni.

Orang yang menyayangi dirinya, mampu menyayangi orang di sekeliling dengan sepenuh hati.

Macam mana nak belajar sayangi diri sendiri?

– Menjaga segala jenis makanan dan minuman yang akan memasuki perut kita. Makanan yang baik akan membuatkan kesihatan kita baik. Makanlah makanan yang sihat. Kawal pengambilan gula dan garam setiap hari. Badan yang sihat akan membuatkan kita cergas dan cerdas dalam segala aktiviti.

– Perlu ada Me Time. Sesetengah aktiviti Me Time tak perlu pun keluar rumah meninggalkan anak dan suami. Kalian boleh saja membaca buku, solat tanpa gangguan, aktiviti merapikan diri, bersenam,itu juga termasuk dalam Me Time okey!

– Sediakan rutin harian. Buat to do list setiap pagi. Fokus menghabiskan sekurang-kurangnya 50% daripada senarai list itu. Aktiviti ini dapat membuatkan hari-hari yang kita jalani lebih produktif dan berkualiti.

– Pakai pakaian yang baru, wangi dan bersih. Baru di sini bukan bermaksud baru dibeli. Baru di sini adalah menukar pakaian yang baru setiap kali mandi untuk membuatkan kita lebih bersemangat. Pakaian yang baru pastinya berbau wangi, kan?

– Bangun awal pagi dan mandi seawal mungkin. Mandi awal pagi dapat menyuntik semangat untuk memulakan hari-hari kita dengan lebih ceria.

– Fahami emosi yang kita alami. Marah, sedih, kecewa. Jika emosi negetif, ambil sedikit masa untuk melayani emosi itu. Cukup masa, berhenti. Move on. Mulakan hari baru dengan bersemangat.

– Kurangkan merungut, banyakkan bersyukur. Kita adalah apa yang kita fikirkan.

– Mempunyai Self Talk yang positif. Self Talk ini lebih kepada Self Esteem yang kita ada. Jika kita positif, kita akan memandu emosi kita ke arah positif. ‘Aku mahu menjadi baik’, ‘Aku mampu bercakap baik-baik’ dan ‘aku akan sebarkan kasih sayang dan ketenangan hari ini kepada semua orang’.

Kawan-kawan,
Cara terbaik mencintai diri sendiri adalah dengan cara memperbaiki diri sendiri.

Kredit: Norzi Malek
Occupational Therapist
Dari Therapist Untuk Therapy


“Terima Kasih Allah Di Atas Ibu Mentua Terbaik Di Dunia.” Luahan Hati Fasha Sandha Buat Netizen Terharu!

Awan hitam yang menyelubungi figura seni bernama Fasha Sandha ini sudah berlalu dan kini dia mengecap bahagia bersama suami tersayang, Aidil Aziz dan anak-anak.

Raut wajah Bahagia jelas terpancar di wajah Fasha, selain dikurniakan suami penyayang dan anak-anak yang comel, pelakon Dua Takdir Cinta turut bersyukur dan berterima kasih kepada Dia Yang Satu kerana diberikan ibu mentua terbaik.

Menerusi satu perkongsian, Fasha melahirkan rasa syukur sambil memuat naik sekeping gambar bersama ibu mentuanya. Fasha atau nama penuhnya Nur Fasha Sandha Hassan memuat naik gambar bersama ibu mentua Rokkiah Md Noor.

Terima kasih Allah diatas Ibu Mertua yang terbaik di Dunia.
I love you Ibu (ibu takde instagram mahupun FB )😊 .

Fasha yang sebelum ini pernah mendirikan rumah tangga bersama Jejai dikurniakan dua cahaya mata iaitu Putra Rayfal Ramli dan Putri Raysha Jemyma.

Rata-rata pengikut memberikan komen beruntungnya Fasha kerana memiliki ibu mentua yang baik. Dalam masa yang sama turut memuji penampilan ibu mentua Fasha nampak muda dan lembut orangnya.


Ajar Anak Lelaki Perkara Ni Sebelum Dia Remaja. Sila Takenote!

Proses mendidik anak perlu dilakukan berterusan sejak mereka kecil lagi. Agar personaliti dan sikap mereka dapat dibentuk menjadi insan yang baik setelah dewasa kelak.

Manakala di sini, dikongsikan 5 perkara yang perlu diajar kepada anak lelaki sebelum mereka remaja. Jom baca.

Ajar Anak Lelaki 5 Perkara Ni Secepatnya Sebelum Dia Menjadi Remaja

1. Ajar anak lelaki untuk jadi Respectful pada wanita terutamanya pada ibunya sendiri

– contohnya ajar anak lelaki bukakan pintu kereta untuk ibu dan adik perempuannya, jaga nada suara terhadap adik beradiknya & berbuat baik dan lemah lembut pada semua wanita

2. Ajar anak lelaki untuk ada Sense Of Responsibility

– ajar anak lelaki untuk simbah & cuci bila dah lepas hajat di tandas awam, cuci pinggan dan lap tumpahan air di meja makan, kutip sampah yang dia sengaja buang pun adalah salah satu latihan untuk bentuk Sense of Responsibility dalam diri anak

3. Ajar anak lelaki tentang Personal Hygiene & Cleanliness

– banyak anak lelaki bertukar menjadi pengotor bila berjauhan dengan mak ayah contohnya di asrama. Rupanya kerana kita lupa nak ajar anak lelaki kita tentang disiplin menjaga personal hygiene & cleanliness

– personal hygiene ni bermula daripada cara cuci tangan hinggalah kepada cara berinstibra' & berinstinjak. Antara ilmu istibra' yang kita kena ajar anak lelaki adalah berdehem & urut kemaluannya sebelum membasuh kencing

4. Ajar anak lelaki Coping Skills

– coping skills ni adalah cara anak kita nak selesaikan ataupun cara anak kita nak hadapi masalah dalam hidupnya. Contohnya apa nak kena buat bila anak lelaki kita tu stress ke, kena ejek ke kena buli ke

– Sebab kalau anak lelaki kita tak tahu Coping Skills yang betul, anak kita akan mudah terjebak dengan Coping Skills yang negatif. Coping Skills negatif ni contohnya adalah ambil dadah dan juga minum arak

5. Ajar anak lelaki tentang Empathy

– bila tengok pasangan kita penat, cuba suruh anak kita tengok dan fahami kepenatan pasangan kita tu

– amalkan dialog ni pada kita untuk asah Empathy anak kita "Adik, cuba tengok Mama tu. Penat kan dia lipat baju kita berdua kan? Nampak tak muka Mama dah redup dah tu jaga kita berdua tiap hari. Jom kita gi tolong Mama lipat baju nak? "

– bila anak kita dah mampu faham & rasakan emosi orang di sekelilingnya, itulah kejayaan kita dalam membentuk sifat empati dalam diri anak kita. InsyaAllah anak macam ni adalah anak yang hebat Emotional Intelligencenya. Inilah yang kita panggil sebagai anak yang cerdas emosi

Tolong sangat ajar ilmu ni pada pasangan dan anak kita sendiri. Kongsi ilmu ni pada mak ayah yang belum tahu ye sebab saya rasa masih ramai lagi mak ayah di luar sana belum tahu tentang ilmu ni


“Susah Macam Mana Pun Hidup, Kena Yakin Isteri Ni Pembawa Rezeki. Jangan Kedekut Tunaikan Apa Dia Perlu.”- Aeril Zafril

Siapa yang tak kenal dengan pelakon kacak dan juga suami kesayangan Wawa Zaina. Pasangan ini cukup dikagumi dan menjadi idola bagi sesetengah pasangan suami isteri kerana kehidupan rumah tangga mereka yang bahagia sekain saling menghargai antara satu sama lain.
Bukan itu sahaja, rata-rata netizen kagum dan mengakui pelakon patahnya Sebelah Sayap seorang suami yang romantik dan setia orangnya.
Aeril berkahwin dengan pelakon Wawa Zainal pada 2013 dan dikurniakan tiga cahaya mata iaitu Ahmad Fakhruddin Attar, Hayla Maghfiratul Adzkiyaa dan Ayya Soffya.
Terbaru di laman twitter, Aeril memuat naik satu perkongsian yang cukup ringkas namun amat bermakna.
“Susah macam mana pun laluan hidup berumah tangga.. kau kena yakin bahawa seorang isteri ni sebenarnya pembawa rezeki..
“..yang penting kau tak kedekut tunaikan apa yang dia perlu,” tulisnya di laman Twitter.

Posting berkenaan meraih lebih 50,000 tanda suka dan diulang kicau hampir 40,000 serta mendapat pelbagai reaksi warganet yang rata-rata bersetuju mengenai kenyataan tersebut.

Malah ada yang turut mengimbau kembali saat kesusahan dan cabaran yang dilalui pasangan ini.


Anak Perempuan Kena Gangguan Seksual, Bapa Mengamuk Beri Amaran Pemandu Van Sekolah ‘Gatal’.

Ibu bapa mana yang tidak marah apabila mendapati anak tersayang didapati mengalami gangguan seksual ketika ke sekolah. Begitulah yang terjadi kepada anak lelaki ini.

Sebagaimana perkongsian Tuan Amir Danau menerusi facebook miliknya. Mujur anak perempuannya mengadu kepada isterinya mengenai hal berkenaan.

Dia bertindak bersemuka dengan pemandu van berkenaan untuk memberi amaran terhadap sikap tidak senonoh pemandu miang itu.

Terbaru, difahamkan menerusi facebooknya, Tuan Amir Danau memaklumkan telah membuat laporan polis mengenai hal berkenaan.

Moga kejadian ini menjadi iktibar untuk ibu bapa alert mengenai keselamatan anak.

Semalam bini aku mengadu dekat aku, katanya dia pelik anak perempuan aku sorang ni ada whatsapp dia.

“Ibu, esok boleh tak suruh abang anish hantar neno pergi sekolah? Driver ni suspicious lah”

Bini aku balas balik, anak aku dah tak reply dah. Dia tidur dari balik sekolah sampai ke sudah. Malam tu aku suruh bini aku jumpa anak perempuan aku ni, tanya dia apa dah jadi. Sembang punya sembang, bini aku jumpa aku. Bini aku cakap driver sekolah ni memang dah melebih-lebih. Anak aku takut nak bagitau dekat aku katanya.

Aku panggil anak aku, aku suruh cerita. Menangis-nangis dia cerita. Katanya dia orang pertama yang driver ni ambik pukul 6.20 pagi. Mula-mula dia duduk belakang. Lepas tu driver ni suruh duduk depan. First day dia tanya nama dulu, dia cakap anak aku ni comel lah cantik lah dia cubit-cubit pipi. Esok tu dia start lain, dia start pegang tangan. Dia gosok-gosok, ramas-ramas tangan anak aku. Lepas tu siap tepuk-tepuk peha anak aku siap dia tunduk rapatkan muka ke peha anak aku masa tu.

Dia kata jangan risau. Takda apa-apapun. Dia tanya anak aku, ada nombor whatsapp tak? Dia bagi keychain ada nombor whatsapp dia. Dia kata nanti add lah. Siap bagi air kotak. Dia janji esoknya nak bagi coklat cadbury pulak.

Aku dengar, menggelegak darah ni. Malam tu jugak aku call sorang lagi driver ni yang kenalkan driver sorang ni ke kitorang. Aku tanya pasal perangai driver ni, dia cakap dulu pun memang ada kes juga. Dengan ibu pada budak sekolah ni. Dia whatsap melebih-lebih. Dengan bini aku pun dia siap suruh video call bagai.

Ni pagi ni, aku tunggu dia datang. Aku dah tak kisah siapapun dia. Ni untuk pengajaran. Entah berapa ramai agaknya dah jadi mangsa dia tapi tu lah, budak-budak kecik yang tanpa pendedahan hal seksual ni, memang tak akan berani bagitau mak ayah. Diorang jadi konfius. Mak ayah percaya ke dia? Ke benda ni kecik sangat untuk dia bagitau?

Part ni penting bila takda pendedahan. Kesian ke anak. Anak aku ni memang hari-hari aku suruh mak dia ingatkan dia pasal sentuhan, pasal seksual bagai ni, supaya dia alert dan berani nak bagitau. Sesiapa je sentuh tempat-tempat sulit, meraba-raba badan dia, tak kisah abang dia ke pakcik dia ke cikgu dia ustaz sekolah dia ke atuk dia ke, dia kena bagitau.

Tu bukan benda kecik, tu wajib bagitau tanpa boleh rahsia.

Guys, pendedahan pasal seksual ni jangan bawak main. Lagi-lagi bab anak perempuan, kena alert. Selalu tanya, selalu bagi ruang pada diorang supaya tak malu dan tak takut untuk ceritakan pada kita. Bagi anak ni selesa untuk bercakap isu seksual ni walaupun sekecil-kecil cerita. Kita lah kena terangkan dekat dia nanti. Aku rasa aku orang first yang pelempang driver ni kot, selama ni semua orang ambik pendekatan diam diri je dan anggap benda ni kecik.

Kebanyakan kita keliru tentang batas seksual ni. Setakat kena pegang tangan ni satu kesalahan ke? Kena tepuk punggung ni kira gangguan seksual ke? Kena gosok-gosok peha ni kesalahan berat ke? Pegang dada je ke baru di panggil cabul?

Ramai keliru dan tak pernah tahu pun. Last sekali bila dah baca segala pendedahan. Baru teringat, kita dulu pun pernah kena situasi macam ni. Dengan ustaz sekolah, dengan driver bas, dengan ramai orang tapi tak pernah tahu pun ni satu kesalahan berat. Kita cuma keliru je waktu tu dan last sekali ambil pendedahan jarakkan diri je lah. Tak bagitau siapa-siapa.

Si predator ni lepas macam tu je. Menang main psikologi pada kita. Kalau dulu kita tak tahu apa-apa dan biar semua ni terlepas macam tu je, hari ni jangan bagi anak kita pula jadi mangsa dekat luar sana. Kita dah tahukan semua ni satu jenayah seksual? Hari ni dia pegang-pegang, esok dia bawa balik rumah pulak. Ingat anak berani ke nak cerita kalau dah jadi benda sedasyat tu?

Psikologi pasal seksual ni, predator ni akan mainkan sampai kita keliru. Dia akan bawa watak caring, bawak watak sebagai orang yang jaga kita, yang baik sangat. Bila dia raba kita tu, kita jadi serba salah. Jadi tak menentu. Bagitau mak ayah kang, kesian pulak nanti predator ni kena sebab predator ni orang baik.

Ni orang panggil sex grooming. Dia main sentimen macam-macam sampai kita kalah dan terpaksa ambil pendekatan diam diri. Last sekali lepas lama dah jadi, kita pun baru tahu semua ni satu kesalahan seksual. Kita pun buat pendedahan. Orang yang dengar pulak, pandang sinis pada kita. Katanya kenapa sekarang baru tiba-tiba nak buat pendedahan? Ada niat apa-apa ke? Ke saja nak fitnah atas kepentingan sendiri?

Mental tak?

Mungkin orang lain akan pertikai pasal aku pukul orang ni. Ya memang salah. Ni biasalah, anak dia tak kena cabul lagi kan. Aku pukul tak melebih pun, lebih pada peringatan pada dia. Sebab tu aku handle benda alah ni sorang-sorang, tak panggil orang lain. Niat aku memang untuk pengajaran dia. Dan untuk bukak mata pada semua ibu bapak luar sana, kalau bukan kita yang pertahankan anak-anak kita, siapa lagi anak kita nak berharap?

Apalah sangat kena denda, kena tahan, jika nak bandingkan dengan trauma yang anak aku akan hadap. Maruah anak aku lagi. Sekurang-kurangnya anak aku tahu, aku bapak dia yang tetap akan ada pertahankan dia kalau ada orang cuba-cuba ambik kesempatan pada dia.

P/s : Aku dah menghala ke balai polis untuk buat report. Ikutkan hati jantan, aku kesian bila fikirkan driver ni ada family, ada anak, ni cari makan diorang. Tapi kalau semua orang fikir kesian pada dia, siapa nak kesian pada mangsa-mangsa yang sampai sekarang masih trauma? Atas dasar tanggungjawab, aku rasa aku kena buat report juga. Pengajaran buat semua yang terlibat dengan jenayah seksual ni. Dan sebagai motivasi buat semua anak-anak perempuan yang menjadi mangsa golongan ini. Aku rakam ni sebab nak ada bukti je kot takut dia pusing cerita lain kan.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


5 Doa Untuk Anak Yang Ibu Bapa Kena Tahu.

Apabila ibu bapa mendoakan anak setiap hari pasti ada sinar kebaikkan buat anak itu. Asbab doa itu, hidup anak menjadi sejahtera  dan berjaya dalam hidupnya.

Sudah tentu sebagai ibu bapa kita sentiasa memohon dan meminta kepada Allah agar diberikan kebaikan kepada cahayamata.

Di bawah ini adalah doa untuk anak yang dipetik daripada Al-Quran, sesuai untuk amalan ibu bapa.

1. DOA AGAR ANAK RAJIN SOLAT
رَبِّ ٱجعَلنِى مُقِيمَ ٱلصَّلَوةِ وَمِن ذُرِّيَّتِى رَبَّنَا وَتَقَبَّل دُعَآءِ

Maksudnya: “Wahai Tuhanku! Jadikanlah daku orang yang mendirikan sembahyang dan demikianlah juga keturunanku. Wahai Tuhan kami, perkenankanlah doa permohonanku”. (Surah Ibrahim, Ayat 40)

2. DOA MEMOHON ANAK DAN KETURUNAN YANG SOLEH
رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَى وَالِدَيَّ وَأَنْ أَعْمَلَ صَالِحًا تَرْضَاهُ وَأَصْلِحْ لِي فِي ذُرِّيَّتِي

Maksudnya: “Wahai Tuhanku, ilhamkanlah padaku untuk bersyukur atas nikmatmu yang telah Engkau kurniakan padaku juga pada orang tuaku. Dan ilhamkanlah padaku untuk melakukan amal soleh yang Engkau redhoi dan perbaikilah keturunanku (Surah Al Ahqaf, Ayat 15)

3. DOA AGAR ANAK DILEMBUTKAN HATI
اللَّهُ لَطِيفٌ بِعِبَادِهِ يَرْزُقُ مَنْ يَشَاءُ ۖ وَهُوَ الْقَوِيُّ الْعَزِيزُ

Maksudnya: “Allah maha lembut tadbirNya (serta melimpah-limpah kebaikan dan belas kasihanNya) kepada hamba-hambaNya; Ia memberi rezeki kepada sesiapa yang dikehendakiNya (menurut aturan yang telah ditetapkan), dan Dialah yang maha kuat, lagi maha kuasa.” (Surah As-Syura Ayat 19)

4. AGAR ANAK DILAPANGKAN DADA
Keseluruhan surah Al Insyirah boleh diamalkan setiap hari kerana ia mengandungi mesej yang amat hebat tentang berlapang dada.

Selain dibacakan sendiri, elok juga kita mengajarkannya kepada anak agar mereka juga memahami dan mengambil pengajaran daripadanya.

أَلَمْ نَشْرَحْ لَكَ صَدْرَكَ ﴿١﴾

(1) Bukankah Kami telah melapangkan bagimu dadamu?

وَوَضَعْنَا عَنكَ وِزْرَكَ ﴿٢﴾
(2) Dan Kami telah meringankan daripadamu bebanmu

الَّذِي أَنقَضَ ظَهْرَكَ ﴿٣﴾

(3) Yang memberatkan tanggunganmu

وَرَفَعْنَا لَكَ ذِكْرَكَ ﴿٤﴾

(4) Dan Kami telah meninggikan bagimu sebutan namamu

فَإِنَّ مَعَ الْعُسْرِ يُسْرًا ﴿٥﴾

(5) Oleh itu, tetapkanlah kepercayaanmu bahawa sesungguhnya tiap-tiap kesukaran disertai kemudahan,

إِنَّ مَعَ الْعُسْرِ يُسْرًا ﴿٦﴾

(6) Bahawa sesungguhnya tiap-tiap kesukaran disertai kemudahan.

فَإِذَا فَرَغْتَ فَانصَبْ ﴿٧﴾

(7) Kemudian apabila engkau telah selesai (daripada sesuatu amal soleh), maka bersungguh-sungguhlah engkau berusaha (mengerjakan amal soleh yang lain),

وَإِلَى رَبِّكَ فَارْغَبْ ﴿٨﴾

(8) Dan kepada Tuhanmu sahaja hendaklah engkau memohon (apa yang engkau gemar dan ingini)

5. DOA AGAR DIBERI RAHMAT
رَبَّنَا آمَنَّا فَاغْفِرْ لَنَا وَارْحَمْنَا وَأَنتَ خَيْرُ الرَّاحِمِينَ

Maksudnya: Wahai Tuhan kami, kami telah beriman, maka ampunilah kami dan rahmatilah kami, dan Engkau adalah sebaik-baik Pemberi rahmat. (Surah Al-Mukminun, Ayat 109)

Semoga doa ini menjadi panduan untuk membesarkan anak-anak.


Lisdawati Berangkat Ke Tanah Suci Tunai Ibadah Haji, Fauzi Nawawi “Selamat Jalan Sayangku”

Menunaikan haji merupakan rukun Islam yang ke-5 yang wajib ditunaikan oleh semua orang Islam.

Semalam, pelakon Fauzi nawawi ada berkongsi bahawa isterinya yang juga seorang pelakon, Lisdawati berangkat ke Mekah bagi menunaikan ibadah haji.

“Jaga anak-anak, jaga rumah, rajin-rajin, nanti saya kemas rumah, masak,” kata Lisdawati dalam video yang dimuat naik di laman Instagram Fauzi ketika di Lapangan Terbang Antarabangsa Kuala Lumpur (KLIA).

Fauzi yang kelihatan sebak walaupun memakai pelitup muka hanya menjawab ringkas, baik. Malah, pelakon filem Anak Halal itu juga berkongsi kapsyen berbentuk doa buat isterinya.

“Ya Allah, peliharalah dia untuk ku.. berkatilah perjalanannya, rahmatilah ibadahnya, lancarkanlah fardhu haji untuknya..

“Aku serahkan segalanya padamu Ya Allah..@lisdawati15 Selamat jalan sayangku,” tulisnya berserta emoji hati berwarna merah.

Dalam pada itu, Lisdawati di Instagramnya menyifatkan perjalanannya masih jauh dan perjuangan belum selesai. Katanya, doakan terbaik sesama kita.

“Perjalanan yang jauh.. perjuangan masih belum selesai. Sentiasa doakan yang terbaik sesama kita.

Mati itu pasti.. kita je yang tak tahu lagi..selagi nafas belum terhenti.. tetapkan hati..Cari iman sebelum mati.

“Semoga semua yang membaca ruang ini akan dijemput menjadi tetamu-Nya nanti. Assalammualaikum semua,” tulisnya.

Pasangan Fauzi dan Lisdawati mendirikan rumah tangga pada 9 September 2007. Mereka dikurniakan empat cahaya mata iaitu perkahwinan, mereka dikurniakan empat orang cahaya mata iaitu Nur Aina Farhana, 15, Nur Aina Fazneesya,14, Ahmad Nur Fyrdaus, 9, dan Ahmad Nur Fayyadh, 4.

Lisdawati juga mempunyai empat anak tiri hasil perkahwinan terdahulu Fauzi iaitu Nurul Hainil Fatihah, 28, Fareez Hazwan, 26, Nurul Hana Farisya, 24, dan Mohd Fikri Hakimi, 21.

Sumber : Instagram Lisdawati, Theonlyfauzinawawi


Sanggup Bertarung Nyawa Selamatkan Mangsa Dalam Tasik

Tidak semua orang berani bertarung nyawa untuk selamatkan orang yang tak dikenali.

Begitulah dengan kisah lelaki ini nekad bantu mangsa terbabas ke dalam tasik.

Dia yang sanggup bersabung nyawa menyelamatkan tiga individu yang hampir lemas selepas Perodua Myvi dinaiki mereka terbabas dan tenggelam ke sebuah tasik dekat Kampung Jorak Elahi, Bukit Pasir di sini, tengahari tadi.

Suzaini Mohd Sadali, 43, berkata dia tidak berfikir panjang selepas melihat seorang lelaki terkapai-kapai dan menjerit meminta tolong di bekas lombong bauksit itu.

“Ketika itu saya sedang memandu kereta melalui kawasan berkenaan dan ternampak kereta itu terbabas ke dalam tasik.

“Saya terus memberhentikan kenderaan dan melihat dua mangsa perempuan di sebelah tempat pemandu dan penumpang belakang sedang berpaut pada kereta serta menangis.

“Pemandu kereta pula sudah terkapai-kapai dan apabila dia melihat saya, dia menjerit meminta tolong, membuatkan saya terus terjun tanpa fikir apa-apa.

“Saya berjaya memaut lelaki itu dan membawanya berenang ke tepi tasik dan dua lelaki lain turut membantu mencapai kayu bagi menarik dua wanita berkenaan ke tepi. “Alhamdulillah, keduanya berjaya kami selamatkan dan memang ini pengalaman tak boleh dilupakan, tasik ini memang dalam,” katanya ketika dihubungi hari ini.

Suzaini berkata, sebelum kejadian itu, dia bersama anak lelakinya, Muhammad Haziq Asyraf, 12, dalam perjalanan pulang ke rumah di Parit Yaani selepas melakukan pemeriksaan mata di Hospital Sultanah Nora Ismail (HSNI). Dalam pada itu, tular di media sosial kejadian berkenaan hingga meraih perhatian masyarakat yang memuji tindakan Suziani dan mereka yang membantu menyelamatkan tiga mangsa berkenaan.

Sumber: Sentul Time


“Sampai Tersasul Husband Panggil Nama Kita” Penyampai Tersasul Bila Baca Berita Dengan Isteri

Lumrah pasangan suami isteri bahagia tentu sahaja ada nama manja masing-masing yang biasa dipanggil ketika di rumah.

Mempunyai pasangan yang bekerja di pejabat yang sama tentu sahaja ada pro dan kontranya. Antara kelebihan suami isteri sepejabat tentu sahaja memudahkan urusan pergi kerja dan pulang ke rumah selain boleh makan tengahari bersama-sama.

Begitulah mungkin yang dirasakan oleh pasangan pembaca berita Samsia Samsi dan suami Nazrie Fahmie yang bertugas di rangkaian stesen TV RTM.

Kesempatan bertugas pada slot berita yang sama bukan selalu diperoleh oleh pasangan suami isteri yang bertugas sebagai pembaca berita di stesen yang sama.

Sebagai momen kenangan, Samsia berkongsi video rakaman berita ketika dia bertugas bersama suami pada tahun 2020 di TikTok dengan kapsyennya.

Baca dgn member ❎
Baca dgn husband ✅

Perkongsian video tersebut mengundang usikan daripada rakan-rakannya bahkan turut mendapat perhatian daripada pengikut TikTok Samsia yang turut mengusik pasangan tersebut.

Dalam video tersebut kelihatan Nazrie sebagai pembaca berita utama slot ‘Berita Wilayah’, perlu menyerahkan tugas menerangkan butiran lebih terperinci tentang satu laporan mengenai isu pembuangan sampah kepada isterinya yang bertugas sebagai pembaca berita slot berkenaan.

Ketika penyerahan tersebut, Nazrie mempersilakan Samsia meneruskan bacaan beritanya dengan menyebut “silakan Sam” walau bagaimanapun dia kedengaran seperti tersasul sedikit sebutannya.

Sekiranya didengar sekali imbas seolah-olah Nazrie menyebut ‘silakan sayang’, bahkan di ruangan komen ramai warganet bertanyakan soalan tersebut.

Dalam ruangan komen, Samsia menafikan dakwaan tersebut namun menjelaskan suaminya tersilap memanggil nama gelarannya ‘Sam’ yang mungkin kedengaran seperti bunyi ‘sayang’ oleh sesetengah orang.

Malahan ada juga yang sporting memberitahu apa salahnya kalau sebut perkataan ‘sayang’ dan isteri pula boleh jawab ‘terima kasih abang’.

Menurut Samsia, kalau dia berkelakuan seperti itu tentu sahaja selepas ini tiada lagi peluang untuknya membaca berita di stesen televisyen.

Sebagai seorang yang profesional tentu sahaja pasangan suami isteri yang bekerja di syarikat yang sama sentiasa menjaga etika tata susila di tempat kerja apatah lagi bagi mereka bekerja bersiaran secara langsung di kaca TV seperti Samsia dan suaminya.

Pasangan Samsia dan Nazrie yang sudah berkahwin empat tahun telah dikurniakan dua orang anak perempuan.


Minum Ni Selepas Habis Period, Kesannya Badan Terasa Ringan & Segar!

Jika mahu mantapkan bahagian dalaman kita perlulah rajin amal minum jamu seperti yang diamalkan oleh orang dulu-dulu.

Dan salah satu minuman harba tersebut adalah sebagaimana yang dikongsikan oleh Nurul Diana ini. Mengamalkan minum air herba setiap kali selepas haid.

Nak tahu lanjut tentang manfaat minuman harba tersebut, jom kita baca perkongsian penuh daripadanya.

MINUMAN SELEPAS PERIOD

BAHAN-BAHAN :

Halia ( anggaran besar ibu jari )
Kunyit ( anggaran besar ibu jari )
Serai ( dua batang )
Daun pandan (2 helai )
Gula batu atau madu ( ikut tekak )
Air 3 cawan

tambahan jika perlu :

Sireh ( 2 helai ) jika anda mengalami masalah keputihan

Manjakani ( 1biji ) utk merapatkan bahagian bawah : tidak sesuai untuk anak dara

Cara penyediaan:

1. Basuh bahan dan rebus semua bahan
2. Didihkan 3 cawan air hingga jadi 1 cawan air tak perlu di potong / di hiris ( kalau nak hiris pun terpulang )
3. Selepas air dah kering menjadi 1 cawan. Tutup api, minum ketika suam ( tak perlu di blend )

Kelebihan minuman ni
1. Membersihkan rahim selepas period
2. Mengeluarkan angin
3. Aanti kanser
4. Memecahkan lemak-lemak
5. Mengurangkan masalah bau badan
6. Kalau ada masalah kemaluan berbau pun elok minum ni

Ekstra info : Minum sebulan sekali selepas period saja

Boleh diminum oleh anak dara, mak dara, ibu menyusu ( ikut kesesuaian bayi ) tidak sesuai utk IBU MENGANDUNG

SEDAP KE ?? rasa apa ?
Tak rasa apa-apa malah air ni wangi ( sebab sesuai untuk bau badan ) ada gula batu di jamin tak pahit tapi halia jangan lebih-lebih nanti rasa pedas lak.

Jika anda tambah manjakani SUMPAH PAHIT GILA kalau tak tambah ok je

Boleh amalkan if period tak teratur . Tapi SEBULAN SEKALI SAJA uolss jangan nak buat banyak kali ye dalam sbulan. minuman ni memang untuk sebulan sekali saja.. Sebab penggunaan manjakani, sireh , kunyit yang berlebihan akan menyebabkan cepat putus haid. Dalam erti kata lain cepat monopous. Umur 40an da monopous. Tak nak yeeee ,, petua ni elok utk badan..tapi kalau lebehan efek bdan lak.sama macam ubat

Pendapat peribadi dian

Dah 3bulan amal minum ni . memang badan rasa ringan , sendawa besar. Bau badan pun berkurang. Rasa sihat je.

Aku memang suka amal benda macam ni lebih percaya cara lama dari ubat-ubat kalau libatkan dalaman.

selamat beramal !


Perkara Penting Penjaga Kena Perhatikan Semasa Bawa Anak Ke Playground. Salah Satunya, Simpan Dulu Telefon Dalam Poket!

Waktu cuti atau hujung minggu adalah waktu yang cukup dinantikan oleh anak-anak. Ketika inilah mereka boleh mengajak ibu bapa keluar ke playground dan sebagainya.

Dalam keghairahan bermain, ibu bapa kena alert dan usah biarkan anak-anak tanpa sebarang pengawasan. Letak seketika handphone ditangan dan beri tumpuan kepada kesayangan anda.

Weekend hari tu ada bawa anak gi main playground. Budak-budak memang meloncat la diorang. Berlari main kejar- kejar macam tak cukup tanah.

Masa tengah perhatikan anak tu, ada dua tiga orang mak ayah baru sampai bawa anak anak. Tapi masalahnya diorang biar je anak-anak tu main. Bila henset kat tangan, mata memang melekat kat henset je la. Anak-anak tak ada orang tengok pun.

Saya geleng kepala tengok diorang.

Bukan apa, patut kita ibu bapa ni sentiasa waspada perhatikan anak-anak. Bukan lepaskan mereka tanpa pengawasan.

Kalau nasib baik, tak ada apa apa. Kalau nasib tak baik? Haa. Minta jauh la kan.

Sekarang macam macam. Phedopilianya, penculiknya. Seram fikir pasal tu. Kita tak nak anak kita jadi mangsa seterusnya.

Antara benda penting kita sebagai penjaga kena perhatikan semasa bawa anak ke playground:

1. Keselamatan paling utama. Kita nak gembira. Bukan kedukaan. Tak semestinya pergi playground je. Pergi mana-mana pun, keselamatan keluarga no 1.

2. Sentiasa perhatikan keadaan sekeliling. Tengok kalau-kalau ada individu yang mencurigakan. Ramai yang dah kena. Kita tak mahu anak anak jadi mangsa.

3. Simpan smartfon dalam poket. Betul betul fokus kat anak. Ada mak ayah leka dengan henset tak sedar apa jadi kat anak dia. Ini sangat BAHAYA.

4. Kalau perlu, tengok keadaan peralatan playground tu terutama yang outdoor. Sebab terdedah dengan cuaca, ada alat yang dah rosak. Lantai berlubang dan berkarat. Gelongsor yang pecah.

5. Tengok juga dengan siapa dia bermain. Kadang-kadang diorang ni bila dah seronok sangat, bergurau nya jadi kasar dan berlebih. Anak-anak ni cepat mesra, baru jumpa pun boleh main sama sama dah.

6. Selalu ingatkan anak-anak untuk main elok-elok. Kita tak boleh tegur anak orang, kita tegur anak sendiri siap siap. Kalau ada anak yang dah besar, minta perhatikan adik adik yang lain.

Semoga bermanfaat.


“Nak Jimat Musim PKP Ni.” Aliff Syukri Cat Sendiri Lantai Laman Rumah, Respond Bonda Buat Ramai Terhibur!

Kalau namanya Dato’ Seri Aliff Syukri, buat apapun pasti mengundang kelucuan pada warganet. Terbaru, pengusaha produk terkenal ini memuat naik gambar sedang menyapu cat dilaman rumahnya.

Menurut suami kesayangan datin Seri Shahida ini , dia bersama pembantunya menyiapkan kerja mengecat yang mengambil masa lebih kurang empat hari. Menurutnya, sengaja kerja-kerja mengecat tersebut dilakukan sendiri tanpa mengupah kontraktor kerana mahu berjimat.

“Lawa tak?? Dah baru siap.. Pejam celik2 dah nak masuk 3tahun rumah ni siap.. Lantai pun warna semakin pudar hari ini saya check sndiri sahaja lantai sebab nak berjimat maklumlah musim PKP ini kalau bayar Contractor mereka mahal.

“Saya buat sahaja 4 hari 3 malam saya mengecat dengan dino dAn maid sy.. alhamdulillah siap.’tulis Aliff Syukri di laman instagramnya.

Perkongsian tersebut mendapat reaksi ramai, rata-rata memuji pengasas produk terkenal ini dan mengatakan ruang laman kediaman tersebut nampak ceria.


10 Tip Buat Suami Semakin Hari Semakin Sayang. No 7 Tu Memang Wow!

Semua pasangan inginkan hubungan yang semakin hari semakin sayang supaya rumah tangga kekal bahagia. Dulu lepas  kahwin, mungkin ada yang jatuh katil kan, maklumlah pengalaman pertama. Namun, seharusnya keseronokkan berumahtangga pastinya kekal sehingga akhir hayat. Bak kata, semakin hari semakin teransang!

Dengan itu, bagi memastikan rumah tangga bahagia semanis kurma beberapa panduan boleh diikuti.

___________________________________________________________________

Setelah usia perkahwinan semakin panjang, apa kata sesekali anda melakukan sesuatu untuk menggoda suami agar hubungan berkasih sayang dapat dipupuk seerat mungkin.

Pastinya, setiap sentuhan, belaian manja, dan bisikan hangat adalah antara beberapa cara anda berinteraksi untuk membuatkan suami tergila-gilakan anda setiap hari.

1.Waktu pagi

Apa kata sekiranya pada waktu pagi ketika suami sedang berjalan keluar dari bilik untuk ke tempat kerja, pegang tangannya dengan cara anda memandang tepat ke matanya dan kemudian berdakapan dengan suami anda.

2. Peluk

Peluklah suami anda sepenuhnya dengan rasa kasih sayang dan kemudian memberikan lambaian mesra kepadanya sebelum dia berlalu.

3. Nota rahsia

Sebelum itu secara sembunyi, perlahan-lahan masukkan sekeping nota pendek berbau cinta dan sulaman kasih ke dalam poket seluar atau jaketnya. Atau mungkin juga nota mengajaknya untuk makan malam di sebuah restoran pada malam itu atau apa sahaja. Apabila sesampainya di pejabat suami anda menyeluk sakunya dia terpegang nota anda dan membacanya. Pastinya dia akan menelefon anda sejurus selepas dia membacanya.

4. Menelefon

Juga anda boleh menelefon suami anda pada tengah hari itu untuk memastikan dia pulang pada masa yang tepat pada petang atau malam nanti. Ketika panggilan itu dilakukan, bisikan kata-kata dengan suara yang seksi kepada suami anda dan beberapa perkataan yang anda memang tahu suami anda sukakannya ketika beraksi di katil. Sudah pasti suami anda amat menghargai setiap kata-kata bisikan yang jarang-jarang kedengaran daripada mulut anda seperti itu.

5. Di rumah

Sebaik suami anda balik ke rumah, pastikan rumah anda berbau keharuman bunga-bungaan, bersih, kemas dan pasangkan lagu lembut dan romantik yang memberikan rasa ketenangan kepadanya.

6. Waktu tidur

Jemput dia tidur di riba anda, urut perlahan bahunya sambil melakukan belaian erotik di sekitar dada, perut dan dahinya menggunakan jari-jemari anda.

7. Godaan di bilik mandi

Cara godaan ini mungkin agak ekstrem. Tapi anda boleh melakukannya sesekali. Ketika mandi di dalam bilik mandi di dalam bilik tidur, anda biarkan pintunya sedikit terbuka dan biarkan suami anda yang ketika itu berada di atas katil melihat anda. Lihatlah apa reaksi suami anda yang gugup menelan air liur melihatkan permainan godaan anda yang kelihatan hangat dalam bilik mandi sambil tubuh disirami air.

8. Minyak wangi

Sekiranya anda ingin kelihatan lebih seksi apa kata anda memakai minyak wangi yang baru atau mengubah bau minyak wangi anda. Bau-bauan sebenarnya dapat menawan hati suami. Pilihlah bau minyak wangi yang mungkin dia suka. Letakkan sedikit di belakang leher, belakang telinga, sedikit di celah dalam paha yang pastinya memberikan rasa godaan yang bukan sedikit kepada suami anda.

9. Aksesori cantik

Kadang-kala ada sesetengah suami yang suka melihat isterinya memakai barangan kemas atau aksesori contohnya mutiara. Jadi goda suami anda dengan memakai mutiara ketika berada di atas katil tanpa pakaian di badan anda.

10.Pakaian seksi

Atau sesekali cuba goda suami dengan memakai pakaian dalam yang berwarna erotik dan warna yang terang seperti merah atau berbintik harimau bintang. Fabriknya pula perlulah daripada sutera yang menyerap peluh, berkilat dan lembut untuk mudah diusap oleh suami ketika berada di atas katil berduaan.


Elak Terhidu Gas Monoksida Bocor, Ikut Cara Ini Jika Terpaksa Tidur Dalam Kereta Sebab Ngantuk

Semalam berlakunya insiden yang cukup menyedihkan di mana tiga rakan yang dalam perjalanan pulang dari bercuti meninggal dunia akibat terhidu gas monoksida yang bocor.

Kejadian malang tersebut berlaku selepas mangsa dikatakan berhenti rehat dan tidur seketika. Seorang lagi mangsa dikatakan masih di hospital. Kejadian berlaku di kawasan parkir stesen minyak di Samagagah di Lebuhraya PLUS arah utara.

Hasil pemeriksaan dilakukan, juruteknik itu syak berlaku kebocoran pada ekzos MPV berkenaan. Ini kerana, ketika pemeriksaan, ekzos itu mengeluarkan bunyi dan bau asap yang sangat kuat. Kebocoran itu menyebabkan asap disedut masuk ke dalam ruang MPV berkenaan.

Justeru, tip ini mungkin boleh membantu pemandu yang berhenti rehat seketika sebelum meneruskan perjalanan.

Tips Jika Terpaksa Tidur Kejap Dalam Kereta Sebab Ngantuk.
Susulan kes gadis maut kerana terhidu gas monoksida ketika tidur dalam kereta baru-baru ni, nak share sikit beberapa cara kalau terpaksa juga tidur dalam kereta sebab ngantuk:
1. Flap aircond dibuka bagi pengudaraan angin daripada luar ke dalam kereta berbanding udara aircond terkepam sahaja di dalam kereta (Cara nak buka rujuk gambar sama ada perlu tekan atau pusingkan tombol suis di kereta)

2. Tingkap dibuka sedikit juga bagi pengudaraan angin keluar masuk. (Cara dia buka atau turunkan cermin tingkap sedikit sahaja lebih kurang sebesar 50sen. Kalau besar sangat takut lain pula jadi macam orang boleh masukkan tangan dan sebagainya.
PENTING: Barang peribadi yang penting macam telefon dan beg dompet juga perlu disimpan dalam dashboard atau bawah seat kerusi)

3. Paling selamat sekali matikan je enjin kereta. Tapi tingkap pun mesti buka sikit bagi pengudaraan angin keluar masuk.

Semoga perkongsian ini dapat selamatkan lebih banyak nyawa inshaAllah. Sebarkan untuk manfaat orang ramai.


Amal Minum Air Rendaman Bawang Putih, Wanita Ni Berjaya Turunkan Berat Badan. Amalkan Sekarang Untuk Misi Ramping Di Hari Raya!

Bermacam-macam petua boleh kita amalkan untuk menurunkan atau mengawal berat badan. Selain tujuannya untuk menjaga kesihatan, memiliki berat badan ideal juga dapat menjadikan diri terlihat lebih menarik.

Jadi buat anda yang sedang berusaha untuk menurunkan berat badan dan mempunyai misi untuk langsing di Hari Raya nanti, masih tidak terlambat untuk anda amalkan petua yang dikongsikan oleh Halinarbi Abdullah ini.

Menurutnya, setelah amalkan seminggu minum air rendaman bawang putih, berat badannya berkurangan hingga 3kg! Sesuatu yang mengujakan dan bolehlah anda mencuba petua yang diamalkan.

Mana tahu rezeki anda serasi dengan petua ini dan dapatlah anda memiliki berat badan ideal yang diidamkan. Ini perkongsiannya.

Di sebab kan sis dah berjaya turun kan berat badan seminggu 3kg lebih sis share kan petua ni ye

Cara Penyediaan Air Rendaman Bawang Putih

-Ambil 3,4 ulas bawang putih di ketuk
-Masuk kan dalam air suam tutup dengan penutup biar udara dalam tak keluar udara luar pun tak masuk biar kan semalaman, minimun 6jam.
-Pagi bangun dengan perut kosong kita minum air rendaman bawang putih

Selain turun kan berat badan boleh jugak membantu menghilangkan Diabetes kalau selalu di menguna kan cara macam ini.

Sebab mama Lina pun tiap pagi minum air rendaman bawang putih dengan cara ini
banyak lagi kebaikan rendaman bawang putih selain DIABETES,Penyakit jantung,tekanan darah,flu dan sebagainya boleh research di YouTube dan Google.

(Petua dari Chef Ricardo)


‘Dania’, Sedih Betul Cerita Ni-Netizen Menitiskan Air Mata Rasai Penderitaan Bersama Putri Balqis!

Menonton drama Melayu bukan sahaja untuk mengisi masa lapang bersama keluarga tercinta. Namun melalui drama yang ditonton, tidak dinafikan banyak juga pengajaran dan realiti kehidupan yang dapat dijadikan panduan.

Bahkan dengan menonton drama membuatkan kita turut teremosi dengan cerita yang ditonton. Kadang kala tersenyum dan tidak kurang juga membuatkan kita turut boleh menangis dan terharu.

Salah satunya drama yang kini mendapat tempat dihati penonton adalah drama ‘Dania’ yang dilakonkan oleh pelakon remaja  Puteri Balqis, 15. Drama ini menjadi sebutan ramai setelah gandingan mantap bersama aktor Aedy Ashraf yang bersiaran di TV3.

Aqish dan Aedy  menjadi pasangan adik beradik, dan apatah lagi bila penonton melihat kedua-duanya mempunyai muka yang seiras. Sekali gus memberi impak lebih bermakna pada telefilem tersebut.

Apa yang lebih mengujakan, penonton dapat merasakan seakan kisah yang ditonton adalah kisah di dunia sebenar.

Bahkan bukan sahaja oleh penonton di kaca TV, malah menerusi halaman TikTok juga tular satu perkongsian video berkenaan lakonan Puteri Balqis di dalam drama tersebut. Rata-rata tersentuh hati, betapa perit sungguh perjalanan hidup Dania.

Di ruangan komen, netizen meninggalkan komen yang positif dan memuji kedua-duanya.

Antaranya, mereka berkata lakonan Aqish bersungguh-sungguh menghayati watak dan mereka dapat merasakan keperitan yang dialaminya. Tangisan Aqish dalam filem tersebut menyentuh perasaan penonton dan rata-rata daripada mereka menitiskan air mata saat di mana ketika abangnya dapat tahu adiknya diperkosa oleh cikgu tuisyen.

“Ikut sama nangis. Rengekan sedih Aqish realistik. Dua² lakonan hebat. Semoga rezeki mereka berdua murah.”

“aqish kenape selalu berlakon cerita sedih macamni”

“cerita ni memang dalam dunia realiti kan? ada kes macam ni.. sampai sekarang tergantung kes nya. Cikgu tu dibebaskan.”

“Muka ‘cikgu’ fake gila dalam cite ni gase nak terajang je tapi dalam realiti memang ada muka suci ni yang orang percaya bulat2 sangat!!!😡😡🤬🤬”

“Semuga semua yang dlakukan menjadi pengajaran dan manafaat untuk semua anak-anak gadis di luar sana”

“Sedih betul cerita ni, berlinang air mata malam. Lakonan Aqish dan Aedy memang terbaik lah, betul-betul menghayati watak”

Sumber: Teh Tarik Kaw


Bila Rasa Berdebar-Debar, Ini Ada Kaitan Dengan Jantung. Doktor Ini Jelaskan Sebabnya.

Apabila jantung kita berdegup, atau bila otot-otot jantung kita mengepam, rehat dan mengepam semula, dua perkara yang perlu kita perhatikan. Pertama kadar degupan jantung (atau bilangan degupan dalam seminit). Kedua drama/rentak (atau rhythm) iaitu perjalanan degupan jantung haruslah stabil. Dub-dub-dub.

.
Berdebar-debar atau “palpitation” berlaku apabila kita rasa jantung kita berdegup laju. Selalu apabila jantung berdegup secara normal, dalam kadar 60-100 degupan per minit dan dalam irama yang sekata, kita tidak merasa degupan jantung kita. Berdebar-debar berlaku apabila degupan jantung kita melebihi 100 degupan seminit dengan drama yang sekata. Ia masih dianggap normal jika iramanya atau rentak degupan jantung sekata, walaupun kadarnya bertambah. Degupan jantung melebihi 100 degupan per minit kita namakan “tachycardia”.

.
Jika irama degupan jantung kita tidak sekata, kita namakan masalah ini sebagai “arrhythmia”. Ia berlaku apabila irama degupan jantung tidak sekata, ibarat sebuah lagu yang rosak. Sama ada ia tidak berdegup pada masanya (missing beats) atau pun degupan ini berlaku terlalu cepat dan kemudian menjadi perlahan dan kemudian laju semula (atau kita namakan irregular beats).

.
Berdebar-debar ini kadang-kala menyebabkan kita risau dan rasa takut. Degupan jantung yang laju akan menyebabkan otak memberitahu kita “Ada sesuatu yang tidak kena”. Selalunya kita akan duduk diam atau berjumpa dengan doktor untuk pemeriksaan.

.
Berdebar-debar ini kadang kala akan hilang dengan sendiri. Ia bukanlah suatu yang berbahaya. Selalunya kita tahu puncanya seperti emosi kita rasa tertekan (stress) bila berhadapan dengan orang ramai, rasa risau bila hutang-hutang kita tidak dapat dibayar dan ada orang yang datang mencari kita. Kadang kala akibat kita minum banyak caffeine terutamanya kopi, menghisap tembakau yang mengandungi nicotine dan juga minum-minuman yang mengandungi alcohol.

.
Wanita yang hamil juga mempunyai degupan jantung yang laju. Ini kerana pergerakan darah yang membawa oksigen dan nutrien harus dicepatkan untuk ibu dan anak.

Sumber: Dr Zubaidi Hj Ahmad


Ini Cara Berkesan Untuk Ibu-Ibu Basuh Baju Putih Tanpa Perlu Menyental. Cukup Mudah!

Sekolah bakal bermula tak lama lagi. Akan tiba masanya ibu-ibu terpaksa berhadapan dengan masalah baju putih yang kotor.

Kotoran yang melekat pada pakaian putih terutama baju sekolah anak-anak memang memeningkan kepala para ibu.

Jika sering menggunakan peluntur, warna pada baju itu pudar dan lebih kronik lagi baju mudah reput. Bagaimana caranya untuk mengatasi masalah ini?

Maaf ye..ahkak x bukak kedai jual baju sekolah…ahkak cuma nak share tips sket..ni pun tak ingat dapat dlm fb ke..ig..dua tiga kali lalu kat wall teruja lak nak wat eksperimen…maka semalam eksperimen bermula…

1. Beli sabun buku Lux

2. sagat 2 ketul (ni muatan 7kg mesin semi auto utk baju anak2 akak yg 4 org termasuk beberapa helai baju putih abah diooo)

3. masukkan baju2 dlm mesin..buh air..buh sabun lux dah bersagat..pusing la sekali ke 2 kali ke…pastu biarkan terendam satu malam

4. esoknya pusing lagi beberapa kali…
5.hasilnya…alhamdulillah…


“Jika Isteri Tersengih Dan Gelak, Tanda Otak Sedang Relax, Usah Kacau.” Waktu Me Time Suami Kena Tahu, Barulah Bahagia Rumahtangga.

Jika suami itu ketua keluarga, isteri itu ketua segalanya menguruskan rumahtangga. Segala keperluan suami dan anak-anak termasuk rumah di buat dengan penuh konsisten. Semuanya teratur termasuk makan minum dan pembelajaran anak.

Itu soalan kemas rumah, masak dan lipat baju semuanya dilakukan dengan hasil tip top yang tidak boleh dilakukan oleh kaum lelaki.

Sebagaimana perkongsian lelaki ini, Mohd Fhais mengakui tugas ister mencabar lantaran itu katanya, jika isteri sedang ‘me time’ usah ganggu waktunya. Itu adalah masa untuk isteri cari berehat seketika daripada memikirkan urusan rumah.

___________________________________________________

Kadang kesian kat isteri kuat sangat berfikir.

Ada sahaja dia fikirkan.

Kadang tengah makan dia berlari tengok mesin basuh lupa nak masuk dryer.

Kadang tengah borak hal lain dia boleh teringat pasal urusan sekolah anak.

Kadang tengah baring nak tidur dia boleh melompat bangun lipat baju pula.

Aduh, kesian betul jadi wanita ni. Otak tak pernah rehat.

ME TIME ISTERI

Sebab tu la kita kalau nampak isteri tengah,

– tidur

– mandi

– borak

– layan drama

– scrol shopee

Jangan di kacau sebab masa tu diorang tengah buat “Mind Relaxation”

Dia tak ingat pasal kerja.

Dia tak ingat pasal anak.

Dia tak ingat laki kat sebelah.

Kadang dia tersengih, tergelak dan termenung sorang sorang tu tanda otak dia tengah relax relax la tu. Usah di kacau!

Sikit dehem dari kita pun dah boleh “trigger” otak dia tukar dari mode relax kepada mode bekerja.

Kita ni lelaki otak tak sama macam wanita. Kita anak gelinjang depan mata pun kita boleh terlelap lagi tapi isteri selagi anak tak lelap selagi tu dia duk terbeliak otaknya. Kasihan tapi apa boleh fitrah lelaki & wanita jauh berbeza.

Wallahu A’lam,

Sumber: Mohd Fhais


“Suami Ambil Dokumen Perubatan Di Rumah.”  Alami Komplikasi Kandungan, Wanita Hamil 7 Bulan Meninggal Di Parkir Kereta!

Ajal maut , jodoh pertemuan segalanya ditentukan oleh Dia Yang Maha Esa. Kita sebagai hambanya tidak mampu menolak ketentuan tersebut.

Dalam kegembiraan bakal menyambut orang baru dalam rumah tangga, lelaki ini diduga dengan ujian yang cukup besar. Bukan sahaja tidak sempat melihat si kecil lahir, malah dia juga kehilangan isteri tersayang buat selama-lamanya.
Dalam satu perkongsian menerusi Twitter milik Mohd Redzuan Abdul Manap, dia telah memuat naik berita sedih tentang seorang wanita hamil 7 bulan meninggal dunia di dalam kereta. Ketika kejadian, suami wanita berkenaan sedang mengambil dokumen perubatan dirumah.
Kejadian menyayat hati. Wanita mengandung meninggal dunia dalam kereta di parkir pangsapuri di Kota Damansara, Selangor selepas alami komplikasi dgn kandungannya itu. Ketika kejadian, wanita dan suami singgah ambil dokumen untuk ke hospital selepas dirujuk klinik berhampiran.

Kejadian menyayat hati.

Difahamkan, wanita itu dan suaminya pulang sebentar ke rumah di Kota Damansara dari klinik selepas dia dirujuk ke hospital kerana mengalami komplikasi terhadap kandungannya. Suaminya telah naik sebentar ke rumah bagi mengambil dokumen penting sebelum turun dan mendapati isteri sudah meninggal dunia.

Apa yang lebih menyedihkan, Usia kandungan sekitar 7 bulan. Pasangan suami isteri itu juga mempunyai seorang lagi anak yang masih kecil.

Allah hu akbar 😢

Innalillahiwainnailaihirojiun…

Allahuakbar..
Innalillahi wainna ilaihiroji’un


“Next Level Cara Berfikir.” Throwback Perjalanan Hidup 10 Tahun, Khairul Aming Dapat Pujian Warganet.

“Cara Berfikir Next Level.” Throwback Perjalanan Hidup 10 Tahun, Khairul Aming Dapat Pujian Warganet.

Siapa yang tak kenal dengan  selebriti masakan Khairul Amin Kamarulzaman a.k.a Khairulaming yang pernah mencetus fenomena dengan jualan sambal Nyet pada tahun lepas cecah hingga RM7.5 juta.

Muat naik terkini, usahawan muda kelahiran Kota Bharu, Kelantan ini berkongsi video meraikan hari jadinya sempena 30 tahun.

Dalam video berkenaan memaparkan kisah kehidupannya bergelar graduan, alam pekerjaan, pembabitan awal dalam dunia masakan di media sosial dan pahit getir dalam dunia perniagaanya sebelum berjaya seperti hari ini. Next level cara berfikir!

RUPANYA PELAJAR CEMERLANG & KERJAYA YANG HEBAT!

Menerusi videonya, siapa sangak Khairul Aming telah tamat pengajian pada usia 22 tahun dengan mendapat anugerah dekan yang membuatkan ramai kagum dengan pencapaianya.

Tidak pernah tersasar dengan kehidupan, memasuki dalam dunia  kerja dalam bidang oil & gas, graduan Ijazah Sarjana Muda Kejuruteraan Mekanikal dari Vanderbilt University, Tennessee, Amerika Syarikat ini sentiasa fokus apa yang dilakukan.

Dalam tempoh bekerja, dia juga turut melakukan tutorial masakan di media sosial sehingga meriah perhatian ramai.

Malah menjadikan medium miliknya ‘rasapop’ untuk memperkenalkan sambalnya namun percubaan kali pertamanya tidak menjadi. Habis segala simpanannya ‘terkubur’

Namun itu tidak pernah menjadi dirinya patah semangat. Jejaka yang mempunyai ketinggian 184cm  terus mengorak langkah dengan mengambil keputusan untuk berhenti kerja.

Fokus kepada apa yang dilakukan, akhirnya, kejayaan akhirnya menjadi miliknya apabila jualan sambalnya mencecah hingga lebih RM 7 juta!

Kini dia telah membuka kilang untuk meneruskan perniagaanya. Nyata Khairul Aming kini menuju gemilang.

Katanya sebelum mengakhiri video sempena hari jadinya, sempena usia 30 tahun dia bercadang untuk reward dirinya dengan melakukan banyak ‘travel’  bagi tujuan penerokaa di tempat lain.

WARGANET UCAP TAHNIAH!

Meninjau di ruangan komen ramai yang memuji sikap jejaka ini yang tidak pernah putus asas untuk mencuba. Antara komen berikut adalah.

“Budak bijak, no wonder cara cakap, cara handle problem bisnes cool je. 22 dah ada degree, dekan pulak tu. aku 22 dulu still cari hala tuju.”

“Semua orang berjaya start from zero to hero.”

“Such an inspiration! Happy birthday.”

“Bukan calang-calang tahniah dik anda seorang yang hebat.”

“Bukan kaleng-kalang yer akademik tokey sambal. cayalah!”


Pantau Sendiri Tekanan Darah Tinggi Di Rumah, Dr Ni Tunjukkan Cara Betul Dapatkan Bacaan Tepat. Sila Takenote!

Tekanan darah tinggi dikenali juga sebagai penyakit senyap yang boleh membawa kepada komplikasi dan juga kematian jika tidak dirawat. Apatah lagi kebiasaannya penyakit ini tidak menunjukkan gejala yang jelas.

Atas sebab ini juga, satu-satunya cara untuk kita mengetahui dan memantau kesihatan sama ada seseorang itu menghidap tekanan darah tinggi adalah dengan mengukur tekanan darah dengan menggunakan alatan yang khusus sama ada dilakukan oleh pegawai kesihatan di klinik atau pengidap sendiri boleh menggunakan alat pemantau tekanan darah di rumah.

Mengukur dan mengetahui cara penggunaan alatan tersebut dan bagaimana membaca bacaan tekanan darah yang tepat adalah penting untuk diagnosis yang betul.

Atas sebab ini juga Dr Zubaidi Hj Ahmad berkongsi info bagaimana menggunakan ‘Digital Sphygmomanometer’. Menurutnya, bagi mereka yang mempunyai masalah tekanan darah tinggi, Dr. mencadangkan agar beli “digital sphygmomanometer” agar dapat memantau sendiri tekanan darah di rumah.

Ada beberapa perkara yang perlu diperhatikan.

1.Elakkan pengambilan minuman berkafein atau beralkohol 30 minit sebelum melakukan pemeriksaan.

2.Duduk diam dan rehat dengan bersandar di kerusi dan kaki tidak bersilang selama 5 minit sebelum mengambil bacaan tekanan darah.

3.Letakkan lengan di atas meja, sama paras dengan jantung.

4.Balut pembalut alat pembaca (cuff) pada lengan tanpa sebarang lapik baju.

5.Jangan bercakap ketika pemeriksaan.

6.Selepas mengambil bacaan pertama, ambil bacaan kedua tanpa membuka pembalut alat pembaca. Ambil bacaan kedua. Jika kedua-dua bacaan tidak jauh bezanya, ambil purata keduanya. Jika bacaan kedua terlalu jauh bezanya, ambil bacaan ketiga. Kira bacaan purata dari dua bacaan yang tidak jauh bezanya.

7.Simpan rekod bacaan setiap hari.

8.Lakukan pemeriksaan pada waktu yang sama setiap hari.

Semoga bermanfaat.